pythainlp/thai-wiki-dataset-v4 huggingface dataset:
การตายปริกำเนิด

การตายปริกำเนิดหรือภาวะการตายปริชาตะ  คือการเสียชีวิตของตัวอ่อนหรือทารกแรกเกิดในช่วงของการคลอด ก่อนการคลอด และหลังการคลอด เป็นข้อมูลสำคัญที่นำไปคำนวณเป็นอัตราภาวะการตายปริกำเนิด (-ปริชาตะ)  คำนี้มีนิยามหลากหลายขึ้นอยู่กับว่าจะนับรวมถึงการเสียชีวิตก่อนคลอดนานเท่าใดหรือหลังคลอดนานเท่าใด องค์การอนามัยโลกได้ให้คำนิยามของการตายปริกำเนิดเอาไว้ว่าเป็น "จำนวนของทารกตายคลอด และการตายของทารกภายในสัปดาห์แรกหลังคลอด ต่อจำนวน 1,000 การเกิดมีชีพ" แต่ก็มีนิยามอื่นๆ ที่ใช้อยู่เช่นกัน
การตายของทารกแรกเกิด.
การตายในช่วงแรกของทารกแรกเกิด  หมายถึงการเสียชีวิตของทารกแรกเกิดที่เกิดออกมามีชีวิตแล้ว แต่เสียชีวิตภายในเจ็ดวันหลังจากเกิด ส่วนการตายในช่วงหลังของทารกแรกเกิด  นับการตายที่เกิดหลังเจ็ดวันแต่ไม่เกิน 28 วัน จำนวนของการตายทั้งสองแบบนี้รวมกันเรียกว่าการตายของทารกแรกเกิด นิยามการตายปริกำเนิดบางนิยามนับเฉพาะการตายของทารกแรกเกิดเท่านั้นโดยไม่นับการตายของตัวอ่อนมารวมด้วย จำนวนของการตายของทารกแรกเกิดเป็นตัวบ่งชี้ถึงคุณภาพของการให้การดูแลทารกแรกเกิดในโรงพยาบาล
สม จาตุศรีพิทักษ์

ศาสตราจารย์ สม จาตุศรีพิทักษ์ (เกิด 23 ตุลาคม พ.ศ. 2483) สมาชิกวุฒิสภาไทย ชุดที่ 12 อดีตรัฐมนตรีว่าการกระทรวงพาณิชย์ สมาชิกวุฒิสภา อดีตผู้บริหารบริษัทเบอร์ลี่ยุคเกอร์ ธนาคารสยาม (เดิมคือ ธนาคารเอเชียทรัสต์) และกรรมการผู้จัดการธนาคารนครหลวงไทย เป็นพี่ชายของสมคิด จาตุศรีพิทักษ์ 
ประวัติ.
สมเป็นชาวไทยเชื้อสายจีน จบการศึกษาจากโรงเรียนเผยอิง โรงเรียนวัดบพิตรพิมุข จบปริญญาตรีสาขาบัญชีจากคณะพาณิชยศาสตร์และการบัญชี มหาวิทยาลัยธรรมศาสตร์ จากนั้นเข้าทำงานที่บริษัทเบอร์ลี่ยุคเกอร์ ต่อมาจึงสอบได้ทุนฟูลไบรท์ไปศึกษาต่อปริญญาโทบริหารธุรกิจ และปริญญาเอกบริหารธุรกิจด้านการเงิน จากสเตตยูนิเวอร์ซิตีออฟนิวยอร์ก สหรัฐอเมริกา และกลับเข้าทำงานที่บริษัทเดิมจนได้รับตำแหน่ง กรรมการและกรรมการบริหาร ในบริษัทเบอร์ลี่ยุคเกอร์ จากนั้นได้เข้าสู่วงการธนาคารจากการเข้ารับตำแหน่งกรรมการบริหารธนาคารสยาม และเข้าดำรงตำแหน่งกรรมการผู้จัดการธนาคารนครหลวงไทย เมื่อ พ.ศ. 2530 ได้รับการแต่งตั้งดำรงตำแหน่งรัฐมนตรีว่าการกระทรวงพาณิชย์ เมื่อ พ.ศ. 2540 ในรัฐบาลพลเอกชวลิต ยงใจยุทธ 
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติบุตรชายของเขา นายณัฐพร จาตุศรีพิทักษ์ ยังดำรงตำแหน่งที่ปรึกษารัฐมนตรีว่าการกระทรวงพาณิชย์ อภิรดี ตันตราภรณ์
ข้อห้ามใช้

ข้อห้ามใช้  คือภาวะหรือปัจจัยที่เป็นเหตุผลห้ามไม่ให้ใช้วิธีการรักษาบางอย่าง
หรือห้ามทานร่วมกับยาบางชนิด เนื่องจากอาจจะไปเสริมฤทธิ์ของยาที่บริโภค ซึ่งอาจจะทำให้ประสิทธิผลของยานั้นรุนแรงเกินไป หรืออาจจะไปลดทอนประสิทธิผลของยา ทำให้ยานั้นด้อยประสิทธิภาพในการรักษาหรือระงับอาการของโรคลงได้
อนันต์ ลิมปคุปตถาวร

อนันต์ ลิมปคุปตถาวร (เกิด 6 พฤษภาคม พ.ศ. 2494) อดีตสมาชิกสภาผู้แทนราษฎรจังหวัดชัยภูมิ และอดีตนายกองค์การบริหารส่วนจังหวัดชัยภูมิ
ประวัติ.
อนันต์ เกิดเมื่อวันที่ 6 พฤษภาคม พ.ศ. 2494 เป็นบุตรนายลิมฮะ นางโซ้ยม่วย แซ่ลิ้ม ด้านครอบครัวสมรสกับนางน้ำทิพย์ ลิมปคุปตถาวร สำเร็จการศึกษาจากมหาวิทยาลัยราชภัฏนครราชสีมา
งานการเมือง.
อดีตเป็นสมาชิกสภาจังหวัดชัยภูมิ 3 สมัย, นายกองค์การบริหารส่วนจังหวัดชัยภูมิ (เลือกตั้ง พ.ศ. 2547) จากนั้นในช่วงหลังการเลือกตั้งใหญ่สมาชิกสภาผู้แทนราษฎรในปี พ.ศ. 2550 อนันต์ได้ลาออกจากตำแหน่งนายกองค์การบริหารส่วนจังหวัดชัยภูมิ และลงสมัครอีกครั้ง ซึ่งในครั้งนี้นายอนันต์พ่ายให้กับนายสุริยน ภูมิรัตนประพิณ อดีตสมาชิกวุฒิสภาจังหวัดชัยภูมิ (ชุดปี พ.ศ. 2543) 
หลังจากนั้นนายอนันต์จึงขึ้นมาเล่นการเมืองระดับชาติโดยเข้าร่วมงานกับพรรคภูมิใจไทย แต่เนื่องจากพรรคเพื่อไทย เกิดปัญหาผู้สมัครไม่ลงตัวระหว่างนางสาวสุนทรี ชัยวิรัตนะ กับนางสาวปาริชาติ ชาลีเครือ จึงหันมาดึงนายอนันต์ไปลงสมัครในนามพรรคเพื่อไทย และได้รับการเลือกตั้งในที่สุด ด้วยคะแนน 46,026 คะแนน เอาชนะนายพุฒิพงศ์ สงวนวงศ์ชัย พี่ชายนายวุฒิชัย สงวนวงศ์ชัย สมาชิกบ้านเลขที่ 111 จากพรรคประชาธิปัตย์ที่ได้ 33,166 คะแนน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งในสังกัดพรรคเพื่อไทย แต่ไม่ได้รับการเลือกตั้ง
สมาชิกสภาผู้แทนราษฎร.
อนันต์ ลิมปคุปตถาวร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
พรเพ็ญ บุญศิริวัฒนกุล

พรเพ็ญ บุญศิริวัฒนกุล (เกิด 25 ธันวาคม พ.ศ. 2498) อดีตสมาชิกวุฒิสภาจังหวัดชัยภูมิ และอดีตสมาชิกสภาผู้แทนราษฎรจังหวัดชัยภูมิ
ประวัติ.
นางพรเพ็ญ บุญศิริวัฒนกุล เกิดเมื่อวันที่ 25 ธันวาคม พ.ศ. 2498 เป็นบุตรีของ จ.ส.อ.สำราญ และนางเมี้ยน เพ็ชรมณี มีพี่น้อง 2 คน สำเร็จการศึกษาวิทยาศาสตร์บัณฑิต สาขาพยาบาล มหาวิทยาลัยขอนแก่น สมรสกับ นายแพทย์ชัยนันท์ มีบุตร 3 คน มีบุตร 1 คน ธิดา 2 คน
งานการเมือง.
อดีตเป็นพยาบาลวิชาชีพโรงพยาบาลภูเขียว พ.ศ. 2544 ลงสมัครรับเลือกตั้งสมาชิกสภาผู้แทนราษฎร สังกัดพรรคความหวังใหม่ แต่ไม่ได้รับเลือก โดยพ่ายแพ้ให้กับนายเจริญ จรรย์โกมล จากพรรคไทยรักไทย ต่อมา พ.ศ. 2549 ลงสมัครรับเลือกตั้งเป็นสมาชิกวุฒิสภาจังหวัดชัยภูมิ และได้รับการเลือกตั้งเป็นสมาชิกวุฒิสภาไทย ชุดที่ 9 หลังจากนั้นระหว่างปี พ.ศ. 2552 - 2554 นางพรเพ็ญดำรงตำแหน่งรองนายกเทศมนตรีตำบลภูเขียว อำเภอภูเขียว
พ.ศ. 2554 นางพรเพ็ญลงสมัครรับเลือกตั้งเป็นสมาชิกสภาผู้แทนราษฎรจังหวัดชัยภูมิอีกครั้ง ในนามพรรคเพื่อไทย และได้รับการเลือกตั้ง โดยเอาชนะนายเชวงศักดิ์ เร่งไพบูลย์วงษ์ อดีต ส.ส. จากพรรคชาติไทยพัฒนาเมื่อรับราชการการเมือง ได้ดำรงตำแหน่งเป็นรองประธานคณะกรรมาธิการ ศิลปะและวัฒนธรรม คนที่หนึ่งชุดที่๒๔ ตามมติประชุมกรรมธิการครั้งที่๗๔ วันพุธที่๑๓ พฤศจิกายน ๒๕๕๖
พ.ศ.2566 ในการเลือกตั้งครั้งที่ผ่านมา นางพรเพ็ญ สังกัดพรรคเพื่อไทย ฝ่ายแพ้ให้กับนายเชวงศักดิ์ เร่งไพบูลย์วงษ์ อดีตส.ส.ชัยภูมิ ครั้งนี้มาในสังกัดพรรคภูมิใจไทย โดยคะแนนทิ้งห่างกันกว่าหมื่นคะแนน
สมาชิกสภาผู้แทนราษฎร.
พรเพ็ญ บุญศิริวัฒนกุล ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ยุทธจักร เรืองวรบูรณ์

ยุทธจักร เรืองวรบูรณ์ (เกิด 18 พฤษภาคม พ.ศ. 2519) อดีตสมาชิกสภาผู้แทนราษฎรจังหวัดนครพนม เขต 1 สังกัดพรรคเพื่อไทย
ประวัติ.
ยุทธจักร เรืองวรบูรณ์ เกิดเมื่อวันที่ 18 พฤษภาคม พ.ศ. 2519 เป็นบุตรของนายอิทธิพล เรืองวรบูรณ์ อดีต ส.ว.สรรหา และนางบานเย็น เรืองวรบูรณ์ มีพี่น้อง 5 คน หนึ่งในนั้นคือนายยุทธนา เรืองวรบูรณ์ นายกเทศมนตรีตำบลศรีสงคราม อำเภอศรีสงคราม สำเร็จการศึกษาปริญญาตรี สาขานิเทศศาสตร์ มหาวิทยาลัยธุรกิจบัณฑิต สมรสกับนางสาวสิริพร ศิริโพธิกุล
งานการเมือง.
อดีตเป็นประธานสภาเทศบาลตำบลศรีสงคราม (พ.ศ. 2547 - 2551) ต่อมา พ.ศ. 2551 ได้รับเลือกเป็นกำนันตำบลศรีสงคราม พ.ศ. 2554 ลงสมัครรับเลือกตั้งสมาชิกสภาผู้แทนราษฎรจังหวัดนครพนมเป็นครั้งแรก สังกัดพรรคเพื่อไทย แข่งกับนายศุภชัย โพธิ์สุ อดีตรัฐมนตรีช่วยว่าการกระทรวงเกษตรและสหกรณ์ และอดีต ส.ส.นครพนม หลายสมัย จากพรรคภูมิใจไทย โดยนายยุทธจักรสามารถเอาชนะได้ด้วยคะแนน 38,868 ต่อ 32,308 คะแนน
เขาลงสมัครรับเลือกตั้งในพื้นที่จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย โดยครั้งนี้ ฝ่ายศุภชัยกลับมาชนะนายยุทธจักรด้วยคะแนน 48,719 ต่อ 21,049 คะแนน
สมาชิกสภาผู้แทนราษฎร.
ยุทธจักร เรืองวรบูรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
มนพร เจริญศรี

มนพร เจริญศรี #เปลี่ยนทาง (เกิด 23 พฤศจิกายน พ.ศ. 2508) ชื่อเล่น เดือน เป็นนักการเมืองชาวไทย ปัจจุบันดำรงตำแหน่งรัฐมนตรีช่วยว่าการกระทรวงคมนาคม สมาชิกสภาผู้แทนราษฎรจังหวัดนครพนม สังกัดพรรคเพื่อไทย ประธานคณะกรรมการพัฒนาสตรีจังหวัดนครพนม อดีตนายกองค์การบริหารส่วนจังหวัดนครพนม
ประวัติ.
มนพร เกิดเมื่อวันที่ 23 พฤศจิกายน.พ.ศ. 2508 ที่อำเภอเมืองนครพนม จังหวัดนครพนม เป็นบุตรนายสุนทร นางจันทร์ฟอง ทำทอง มีพี่น้อง 2 คน ด้านครอบครัวสมรสกับนายเอกรินทร์ เจริญศรี และมีธิดา 1 คน ปัจจุบันกำลังศึกษาอยู่ใน คณะอักษรศาสตร์ จุฬาลงกรณ์มหาวิทยาลัย อนึ่ง เธอเป็นบุตรบุญธรรมนายประสงค์ บูรณ์พงศ์ อดีตรัฐมนตรีหลายรัฐบาล
สำเร็จการศึกษาระดับมัธยมศึกษา จากโรงเรียนนครพนมวิทยาคม ระดับปริญญาตรี ศิลปศาสตรบัณฑิต สาขารัฐศาสตร์ ระดับอนุปริญญา จากวิทยาลัยนานาชาติเซนต์เทเรซา ระดับปริญญาโท ศิลปศาสตร์มหาบัณฑิต จากมหาวิทยาลัยรามคำแหง และ ระดับปริญญาเอก ศิลปศาสตร์ดุษฏีบัญฑิต สาขาสื่อสารการเมือง จากมหาวิทยาลัยเกริก
งานการเมือง.
การเมืองท้องถิ่น.
มนพร เข้าสู่การเมืองจากการลงเลือกตั้งสมาชิกสภาองค์การบริหารส่วนจังหวัดนครพนม โดยชนะการเลือกตั้งในเขตอำเภอเมือง และดำรงตำแหน่งเป็นรองประธานสภาองค์การบริหารส่วนจังหวัดนครพนม ต่อมาได้เข้าสู่งานบริหาร จากการได้รับความไว้วางใจจากสมาชิกสภาจังหวัด ที่ร่วมกันโหวตให้เธอเป็นรองนายกองค์การบริหารส่วนจังหวัดนครพนม ในภายหลัง มนพร ชนะการเลือกตั้งนายกองค์การบริหารส่วนจังหวัดนครพนม ในการเลือกตั้งนายกองค์การบริหารส่วนจังหวัด พ.ศ. 2547 นับเป็นความสำเร็จครั้งสำคัญในสนามการเมืองท้องถิ่นของเธอ
การเคลื่อนไหวทางการเมือง.
มนพร คือนักต่อสู้ในนามคนเสื้อแดงจังหวัดนครพนม นับตั้งแต่หลังการรัฐประหารในปี พ.ศ. 2549 โดยคณะมนตรีความมั่นคงแห่งชาติ (คมช.) ภายใต้การนำของพลเอก สนธิ บุญยรัตกลิน เธอเข้าร่วมการชุมนุมหลายครั้ง หลังเธอได้รับการเลือกตั้งเป็น ส.ส. ในปี 2554 เธออาสามารับผิดชอบงานในกรรมาธิการการมีส่วนร่วมพัฒนาการเมือง เพื่อทวงสิทธิให้กับคนเสื้อแดงที่เสียชีวิตจากการชุมนุม
การเข้าสู่สนามการเมืองใหญ่.
มนพร ได้รับการขนานนามจากพี่น้องในพื้นที่ ว่าเป็นนักการเมืองท้องถิ่นที่มีผลงานพัฒนาที่เด่นชัด ใกล้ชิด ติดดิน และเข้าถึงพี่น้องประชาชน ในปี 2554 เธอลงสมัครรับเลือกตั้งเป็นสมาชิกสภาผู้แทนราษฎรจังหวัดนครพนมเป็นครั้งแรก ในสังกัดพรรคเพื่อไทย และได้คะแนนเสียงอย่างถล่มทลายกว่า 53,714 เสียง คิดเป็นกว่า 64.29% ของผู้มาใช้สิทธิเลือกตั้งในเขตเธอ ภายหลังการรัฐประหาร มนพร ยังคงลงเลือกตั้งเป็นสมาชิกสภาผู้แทนราษฎรจังหวัดนครพนม อย่างต่อเนื่องในปี การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอสามารถเอาชนะ ศุภชัย โพธิ์สุ หรือ "สหายแสง" ตัวเต็งจากพรรคภูมิใจไทย กว่า 9,328 คะแนน นับเป็นอีกหนึ่งสมรภูมิการเลือกตั้งที่สร้างชื่อเสียงให้เธอ 
เธอเป็นนักประสานงานระหว่างพรรคการเมือง และเป็นที่ไว้วางใจในกลุ่มสมาชิกสภาผู้แทนราษฎรและวิปฝ่ายต่างๆ จนได้รับการขนานนามว่าเป็น "ผู้ประสาน 10 ทิศ" ในสภาผู้แทนราษฎร และยังเป็นเลขานุการภาคอีสาน ของพรรคเพื่อไทย
ต่อมาเธอได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลเศรษฐา ทวีสิน ในปี 2566
ชูกัน กุลวงษา

ชูกัน กุลวงษา (เกิด 15 มกราคม พ.ศ. 2500) เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดนครพนม สังกัดพรรคภูมิใจไทย และอดีตรองนายกองค์การบริหารส่วนจังหวัดนครพนม
ประวัติ.
ชูกัน เกิดเมื่อวันที่ 15 มกราคม พ.ศ. 2500 เป็นบุตรนายเกาะ นางชาลี กุลวงษา มีพี่น้อง 4 คน สมรสกับนางหัน กุลวงษา มีบุตร 3 คน
งานการเมือง.
เริ่มเข้าสู่วงการการเมืองจากตำแหน่งผู้ใหญ่บ้าน สมาชิกสภาองค์การบริหารส่วนตำบล ประธานสภาองค์การบริหารส่วนตำบล สมาชิกสภาองค์การบริหารส่วนจังหวัด รองประธานสภาองค์การบริหารส่วนจังหวัด และเลขานุการสภาองค์การบริหารส่วนจังหวัดนครพนม ตามลำดับ 
ต่อมา พ.ศ. 2554 ลงสมัครรับเลือกตั้งเป็นสมาชิกสภาผู้แทนราษฎรจังหวัดนครพนมเป็นครั้งแรก สังกัดพรรคเพื่อไทย และได้รับการเลือกตั้ง โดยเอาชนะอลงกต มณีกาศ อดีต สส. จากพรรคชาติพัฒนาเพื่อแผ่นดิน นายชูกันเป็นที่รู้จักในนาม"นักการเมืองคนยาก"
ใน พ.ศ. 2561 ชูกันได้ย้ายจากพรรคเพื่อไทยมาสังกัดพรรคพลังประชารัฐ ลงสมัครรับเลือกตั้งในพื้นที่จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
ใน พ.ศ. 2566 ชูกันได้ย้ายจากพลังประชารัฐมาสังกัดพรรคภูมิใจไทย ลงสมัครรับเลือกตั้งในพื้นที่จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 และได้เป็นสมาชิกสภาผู้แทนราษฎรจังหวัดนครพนม เขต 4
สมาชิกสภาผู้แทนราษฎร.
ชูกัน กุลวงษา ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เซเวียร์นายาเซมเลีย

หมู่เกาะเซเวียร์นายาเซมเลีย  เป็นหมู่เกาะในประเทศรัสเซีย ตั้งอยู่ในมหาสมุทรอาร์กติก ที่จุดพิกัด ในดินแดนครัสโนยาสค์ ทางตอนเหนือของประเทศส่วนที่อยู่ในทวีปเอเชีย อยู่ระหว่างทะเลแลปทิฟกับทะเลคารา ทางเหนือของคาบสมุทรไทเมียร์
หมู่เกาะนี้ค้นพบเมื่อปี ค.ศ. 1913 บันทึกลงแผนที่ในปี ค.ศ. 1930–32 ทำให้เป็นหมู่เกาะสุดท้ายที่ค้นพบในโลก
โมโรนี

โมโรนี  เป็นเมืองที่ใหญ่ที่สุดและเป็นเมืองหลวงของสหภาพแห่งคอโมโรส ซึ่งเป็นประเทศหมู่เกาะนอกชายฝั่งตะวันออกเฉียงใต้ของทวีปแอฟริกา ชื่อของเมืองมาจากคำว่า mroni ในภาษาบันตูพื้นเมือง (Ngazidja Comorian) หมายถึง "ที่แม่น้ำ" และอาจสามารถแปลได้ว่า "ในหัวใจของไฟ" ซึ่งหมายถึงเมืองที่อยู่ใกล้กับภูเขาไฟคาร์ทาลา และยังเป็นเมืองหลวงของจังหวัดโมโรนี - แบมเบา บนเกาะกึ่งปกครองตนเองกร็องด์กอมอร์ (Ngazidja) เกาะที่ใหญ่ที่สุดในประเทศคอโมโรส เมืองมีประชากรราว 111,329 คน (พ.ศ. 2556)
ทัศนียา รัตนเศรษฐ

ทัศนียา รัตนเศรษฐ (เกิด 21 กันยายน พ.ศ. 2497) อดีตสมาชิกสภาผู้แทนราษฎรจังหวัดนครราชสีมา อดีตกรรมาธิการในคณะกรรมาธิการกิจการสภาผู้แทนราษฎร
ประวัติ.
ทัศนียา รัตนเศรษฐ เกิดเมื่อวันที่ 21 กันยายน พ.ศ. 2497 เป็นบุตรของนายฮ่างเทียง และนางน้อย แซ่ตั้ง มีพี่น้อง 4 คน หนึ่งในนั้นคือนายบวรศักดิ์ ตั้งบริพัตรสกุล นายกเทศมนตรีตำบลสายแก้วหนองหงส์ จังหวัดบุรีรัมย์ สำเร็จการศึกษา การศึกษาบัณฑิต จากมหาวิทยาลัยศรีนครินทรวิโรฒ วิทยาเขตพิษณุโลก และ พัฒนาบริหารศาสตรมหาบัณฑิต สาขารัฐประศาสนศาสตร์ สถาบันบัณฑิตพัฒนบริหารศาสตร์
ทัศนียา สมรสกับนายวิรัช รัตนเศรษฐ อดีตรัฐมนตรีช่วยว่าการกระทรวงเกษตรและสหกรณ์ แต่ในการแสดงบัญชีทรัพย์สินต่อ ป.ป.ช. ทั้งคู่แจ้งสถานะเป็น "หย่า" ทั้งคู่มีบุตรด้วยกัน 3 คน คือ
งานการเมือง.
ลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคมหาชน และได้รับการเลือกตั้ง โดยเอาชนะนางพิชญ์สินี มุ่งฝากกลาง จากพรรคไทยรักไทยไป 310 คะแนน ส่งผลให้เป็น ส.ส. 1 ใน 2 คนของพรรคมหาชน และเป็น ส.ส.นครราชสีมาเพียงหนึ่งเดียวที่ไม่ได้สังกัดพรรคไทยรักไทย
ต่อมา พ.ศ. 2550 นางทัศนียาย้ายไปสังกัดพรรครวมใจไทยชาติพัฒนา และได้รับเลือกตั้งมาเป็นอับดับที่หนึ่งของเขต (มี ส.ส. ได้ 3 คน) ปี พ.ศ. 2554 ย้ายไปสังกัดพรรคเพื่อไทย และได้รับการเลือกตั้งเป็นครั้งที่ 3
สมาชิกสภาผู้แทนราษฎร.
ทัศนียา รัตนเศรษฐ ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
โกศล ปัทมะ

โกศล ปัทมะ (เกิด 29 มกราคม พ.ศ. 2510) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดนครราชสีมา สังกัดพรรคเพื่อไทย อดีตรองประธานกรรมาธิการการอุตสาหกรรม
ประวัติ.
โกศล เกิดเมื่อวันที่ 29 มกราคม พ.ศ. 2510 ที่จังหวัดนครราชสีมา เป็นบุตรนายบุศย์ นางปัดทุม ปัทมะ เป็นน้องชายนพดล ปัทมะ 
สำเร็จการศึกษามัธยมศึกษาตอนปลาย จากโรงเรียนอำนวยศิลป์ พระนคร ระดับปริญญาตรีและระดับปริญญาโท รัฐศาสตร์ จากมหาวิทยาลัยรามคำแหง
งานการเมือง.
พ.ศ. 2554 ลงสมัครรับเลือกตั้งเป็นสมาชิกสภาผู้แทนราษฎรจังหวัดนครราชสีมาเป็นครั้งแรก สังกัดพรรคเพื่อไทย เคยดำรงตำแหน่งรองประธานกรรมาธิการสามัญประจำสภา ในคณะกรรมาธิการการอุตสาหกรรม
สมาชิกสภาผู้แทนราษฎร.
โกศล ปัทมะ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
สุชาติ ภิญโญ

สุชาติ ภิญโญ (เกิด 14 มกราคม พ.ศ. 2513) อดีตสมาชิกสภาผู้แทนราษฎรจังหวัดนครราชสีมา สังกัดพรรคเพื่อไทย ปัจจุบันสังกัดพรรคภูมิใจไทย
ประวัติ.
สุชาติ เกิดเมื่อวันที่ 14 มกราคม พ.ศ. 2513 ที่อำเภอบัวใหญ่ จังหวัดนครราชสีมา เป็นบุตรนายช่อ นางอ่อนสา ภิญโญ 
สำเร็จการศึกษาวิทยาศาสตรบัณฑิต สาขาเกษตรศาสตร์ และวิทยาศาสตรมหาบัณฑิต สาขาเกษตรศาสตร์ จากมหาวิทยาลัยเชียงใหม่
งานการเมือง.
อดีตเป็นสมาชิกองค์การบริหารส่วนจังหวัด เขตอำเภอแก้งสนามนาง ปี พ.ศ. 2554 ลาออกมาลงสมัครรับเลือกตั้งเป็นสมาชิกสภาผู้แทนราษฎรจังหวัดนครราชสีมา สังกัดพรรคเพื่อไทย และได้รับคะแนนกว่า 40,000 คะแนน เอาชนะสมชัย ฉัตรพัฒนศิริ จากพรรคชาติพัฒนาเพื่อแผ่นดิน และอรทัย พลวิเศษ จากพรรคภูมิใจไทย ที่ได้คนละประมาณ 20,000 คะแนน และได้รับเลือกตั้งเป็นสมัยที่ 2 ในการเลือกตั้ง พ.ศ. 2562
หลังการเลือกตั้ง พ.ศ. 2562 เขามีบทบาทในการลงมติสวนทางกับมติของพรรคเพื่อไทยหลายครั้ง
สมาชิกสภาผู้แทนราษฎร.
สุชาติ ภิญโญ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
รันชู

รันชู หรือ รันจู  เป็นสายพันธุ์ของปลาทองสายพันธุ์หนึ่ง ที่ได้รับความนิยมอย่างมากในการเลี้ยงเป็นปลาสวยงาม
รันชู ได้รับการพัฒนาสายพันธุ์ขึ้นมา ในราวปี ค.ศ. 1700 ที่ประเทศญี่ปุ่น หลังจากการเกิดขึ้นมาของปลาทองสายพันธุ์สิงห์จีน โดยชาวญี่ปุ่นได้นำปลาทองสิงห์ญี่ปุ่นมาพัฒนาจนได้เป็นปลาทองสายพันธุ์ใหม่ที่แตกต่างไปจากปลาทองสิงห์ญี่ปุ่นที่มีอยู่ และเรียกชื่อปลาทองสายพันธุ์นี้ว่า "รันชู" หรือ "รันจู"
ปลาทองรันชูเป็นปลาทองที่มีลักษณะคล้ายกับปลาทองสิงห์ญี่ปุ่นมาก โดยเป็นปลาทองที่มีลำตัวอ้วนหนา บึกบึน ไม่มีครีบหลัง ลักษณะของปลาทองรันชูที่สวย ได้มาตรฐาน คือ ต้องมีช่วงหลังโค้งลาดลงได้สัดส่วน ไม่นูนไปข้างหน้าหรือข้างหลังจนเกินไป ความโค้งของหลังไม่ตื้นหรือลึกเกินไป ไม่จำเป็นต้องมีหลังที่โค้งเรียบ ส่วนท้องด้านข้างควรโป่งพอง แนวลำตัวเริ่มจากจะงอยปากจนถึงปลายหางต้องอยู่ในแนวเส้นตรงไม่บิดเบี้ยวหรือโค้งงอ เกล็ดควรมีความสม่ำเสมอเรียงตัวกันเป็นระเบียบจากต้นคอจนถึงโคนหาง และเป็นเงางามแลดูสดใสแวววาว โคนหางใหญ่ บึกบึน แลดูมีพละกำลัง ส่วนหลังดูเมื่อมองจากด้านบนจะแลดูคล้ายเหรียญโคบัน (小判)
ครีบหางต้องแผ่กว้าง สมดุลกันทั้งด้านซ้ายและขวา ไม่บิดโค้งงอ มีขนาดที่เหมาะสมกับลำตัว ลักษณะของครีบหางมีสองแบบ คือ หางสามแฉก และสี่แฉก มุมยกของหางควรทำมุมไม่เกิน 45 องศา กับแผ่นหลัง ไหล่หางงุ้มมาข้างหน้าเล็กน้อย ส่วนปลายของหางไม่ควรยกสูงกว่าแนวของสันหลัง
สีของปลาทองรันชู มีสีขาว, แสด, แดง หรือแม้กระทั่งดำ เป็นสีเดียวตลอดทั้งตัว หรือจะเป็นหลายสีผสมกันก็ได้ แต่ไม่ว่าจะเป็นสีในโทนเข้มหรืออ่อน ควรมีความเงางามของเกล็ดและเรียงเป็นระเบียบสวยงาม 
มีรูปทรงลำตัวที่ดี ขณะว่ายน้ำไม่เชิดหัวขึ้นหรือก้มหัวจนต่ำเกินไป มีพละกำลังในการว่ายน้ำ พริ้วสวยไม่อืดอาด มีการสะบัดสะโพกที่สวยงาม ครีบทวารหรือครีบก้น ต้องมี จะมีเดี่ยวหรือมีคู่ก็ได้ หากมีควรมีคู่กัน ส่วนครีบอื่น ๆ ไม่มีครีบหลัง มีครีบอก และครีบท้องอย่างละหนึ่งคู่ มีขนาดเท่ากัน ส่วนหัว มีช่องของดวงตาห่างและมีระยะห่างช่วงริมฝีปากจนถึงนัยน์ตาควรจะยาว กลุ้มวุ้นบนหัวทั้งสามส่วนไม่กำหนดลักษณะที่แน่นอน เพียงแต่ให้แลดูแล้วสมดุลกลมกลืนเหมาะสมกับช่วงลำตัว ส่วนของหัววุ้นบนหัว ต้องปิดทั้งแผ่นปิดเหงือก, ข้างแก้มไปจนถึงริมฝีปาก และบนส่วนหัว แต่ต้องไม่มีขนาดเหมือน ชิชิ คาชิระ
ศัพท์เฉพาะรันชู.
ปลาทองรันชูมีศัพท์เฉพาะที่เรียกขานกันในภาษาญี่ปุ่น ต่าง ๆ อาทิ
คาชิระ (かしら) หมายถึง ส่วนหัว
ชิชิ คาชิระ (市市 かしら) หมายถึง หัววุ้นแบบสายพันธุ์สิงห์จีน
โทะ คิง คาชิระ (甲 金 かしら)หมายถึง ส่วนบนของหัว แปลว่า "หมวกทองคำ"
โอคาเทมะ คาชิระ (市の車 かしら)แปลว่า "แก้มยุ้ย"
ทะสึ คาชิระ (辰 かしら) หมายถึง กลุ่มวุ้นที่ถัดจากแผ่นปิดเหงือกมาถึงบริเวณเหนือริมฝีปาก ซึ่งเป็นก้อนเนื้อชิ้นใหญ่มีลักษณะเหมือนเขี้ยว ซึ่งชาวไทยเรียกว่า "เขี้ยว" ขณะที่ชาวญี่ปุ่นเรียกว่า "หน้ามังกร"
ฟุนตัน (鼻孔) หมายถึง ปุ่มบริเวณรูจมูก
ปลาทองรันชูนั้นสามารถแบ่งได้เป็น 2 จำพวกใหญ่ ๆ คือ ทอปวิว (Top View) คือ มีความสวยงามเมื่อมองจากด้านบน เหมาะสมกับการเลี้ยงในอ่างหรือบ่อ และ ไซด์วิว (Side View) มีความสวยงามของส่วนหลังเมื่อมองจากด้านข้างลำตัว เหมาะสมกับการเลี้ยงในตู้กระจก
ปลาทองรันชูเป็นปลาที่ไม่มีครีบหลัง และเป็นปลาที่โดยปกติแล้วจะมีส่วนหัวที่ทิ่มลงกับพื้นเล็กน้อย เมื่อให้อาหาร ควรให้เป็นอาหารปลาแบบจมน้ำ
กู๋หว่าไจ๋ มังกรฟัดโลก

กู๋หว่าไจ๋ มังกรฟัดโลก (Young and Dangerous) เป็นหนังภาคแรกของภาพยนตร์ซีรีส์ชุด กู๋หว่าไจ๋ ซึ่งดัดแปลงมาจากหนังสือการ์ตูน เรื่อง Teddy Boy  ภาพยนตร์สัญชาติฮ่องกง นำแสดงโดย เจิ้ง อี้เจี้ยน, เฉิน เสี่ยวชุน , อู๋ เจิ้นหวี่ , เยิ่น ต๊ะหัว , หลี่จือ , เซียะ เทียนหัว เป็นภาพยนตร์ดัดแปลงจากหนังสือการ์ตูนจีน (Mànhuà) เป็นเรื่องแรกๆของวงการหนังฮ่องกง โดยสตูดิโอยักษ์ใหญ่ โกลเดนฮาร์เวสต์ กำกับการแสดงโดย หลิว เหว่ยเฉียง หรือ แอนดริว เลา
เนื้อเรื่อง.
ในปี ค.ศ. 1985 ที่ฮ่องกง เฉิน ห้าวหนาน เป็นเด็กหนุ่มวัยรุ่นที่เติบโตมากับกลุ่มเพื่อน ๆ ข้างถนน ที่ใช้ชีวิตอย่างเลวร้ายท่ามกลางเศรษฐกิจที่ตกต่ำ โดยมี ซาจี๋ หรือ ไก่ป่า เป็นเพื่อนสนิทที่สุด ทั้งหมดผ่านการต่อยตีและก่ออาชญากรรมทั่วไป วันหนึ่ง ได้หมดได้มีเรื่องกับ อาคุน นักเลงเจ้าถิ่น แต่ได้ พี่บี มาช่วยไว้ ทั้งหมดจึงนับถือพี่บีเสมือนพี่และบิดาบังเกิดเกล้าของตนเอง โดยเฉพาะเฉิน ห้าวหนาน
10 ปีผ่านไป ทั้งหมดเติบโตขึ้นมาเป็นชายหนุ่ม และได้เข้ากับแก๊งค์หงซิง ซึ่งเป็นมาเฟียกลุ่มใหญ่ที่สุดของฮ่องกง ห้าวหนานและพวกสร้างชื่อขึ้นมาจากการฆ่าป่าไป่ แต่รถโตโยต้าของห้าวหนานได้ถูกหญิงสาวติดอ่างคนหนึ่งขโมยไป ทั้งหมดจึงได้ตามไปเอาคืนและรู้ว่าที่แท้ก็เป็นเด็กในสังกัดของพี่บีเหมือนกัน
ขณะเดียวกันที่มาเก๊า ห้าวหนานและพรรคพวกได้เดินทางไปทำงาน แต่ปรากฏว่าถูกซ้อนแผน เชาผี เพื่อนคนหนึ่งได้ถูกฆ่าตาย ซ้ำห้าวหนานยังถูกมอมยาให้ร่วมหลับนอนกับเมียของซาจี๋อีก เพื่อให้สัมพันธภาพระหว่างกลุ่มเพื่อนแตกกัน ซึ่งทั้งหมดเป็นแผนของ อาคุน ที่ต้องการขึ้นมาเป็นใหญ่แทน จวงเสียง ประธานใหญ่ของหงซิง ขณะที่จวงเสียงนั้นเอ็นดูห้าวหนานเป็นอย่างมาก ขณะที่ซาจี๋เมื่อได้แตกคอกับห้าวหนาน ก็ได้เดินทางไปที่ไต้หวัน
อาคุนยังได้ตามมาฆ่าพี่บีและครอบครัว ที่เสมือนเป็นพี่ใหญ่ของห้าวหนาน ทำให้ห้าวหนานและพรรคพวกต้องกลับมาล้างแค้น โดยมีซาจี๋เดินทางกลับมาจากไต้หวัน พร้อมพรรคพวกอีกมากมาย และสร้างชื่อขึ้นมาในที่สุด
เบื้องหลังและความสำเร็จ.
Young and Dangerous หรือ กู๋หว่าไจ๋ เป็นภาพยนตร์ที่ดัดแปลงมาจากหนังสือการ์ตูนจีน (Mànhuà) เรื่อง Teddy Boy Comic ถือเป็นภาพยนตร์ฮ่องกงในกลางทศวรรษที่ 90 ที่ประสบความสำเร็จอย่างมาก ปลุกกระแสภาพยนตร์ดัดแปลงจากหนังสือการ์ตูนจีน (Mànhuà) เป็นเรื่องแรกๆของวงการหนังฮ่องกง โดยเล่าเรื่องแบบหนังแก๊งสเตอร์ ถ่ายภาพนอกสถานที่ ภาพถนนหนทาง ตึกรามบ้านช่องในฮ่องกงที่เต็มไปด้วยสีสัน ไม่ว่าจะเป็นอพาร์ตเมนต์สุดโทรม หรือแหล่งสถานบริการอันโด่งดัง อย่างย่านจิมซาจุ่ย ที่เต็มไปด้วยแสงสียามค่ำคืน บรรดาตัวละครรับบทโดยนักแสดงชื่อดังทั่วเกาะฮ่องกงร่วมแสดงมากมาย อีกนัยหนึ่งของภาพยนตร์เพื่อรำลึกวิถีการใช้ชีวิตของคนฮ่องกง ก่อนที่เกาะฮ่องกงจะไปรวมกับจีนแผ่นดินใหญ่ในปี 1997 เป็นประเทศเดียวกัน 
ภาพยนตร์ได้ออกฉายช่วงเวลาก่อนเทศกาลตรุษจีนที่ฮ่องกงในปี ค.ศ. 1996 ด้วยฟอร์มหนังที่ไม่ได้ใหญ่โตมาก แต่ทำรายได้ไปถึง 20 ล้านเหรียญฮ่องกง มีภาคต่อฉายติดต่อกัน 3 ภาค ในปีเดียวกัน มีภาคต่อสร้างตามตอนของการ์ตูนในชื่อเรื่อง กู๋หว่าไจ๋ รวมแล้ว 6 ภาค และภาคแยกสร้างตามตัวละครหลักของการ์ตูนอีกหลายภาคด้วยกัน
สถานีรถไฟเซ็นได

สถานีรถไฟเซ็นได  เป็นสถานีรถไฟชุมทางสำคัญในภาคโทโฮกุ ของญี่ปุ่น บริเวณรอยต่อระหว่างเขตอาโอบะและเขตมิยางิโนะในเมืองเซ็นได จังหวัดมิยางิ เปิดใช้งานครั้งแรกเมื่อวันที่ 15 ธันวาคม พ.ศ. 2430 เป็นสถานีที่มีผู้โดยสารมากที่สุดในจำนวนสถานีที่ตั้งอยู่นอกเขตโตเกียว
รถไฟสายอากิตะชิงกันเซ็ง และ โทโฮกุชิงกันเซ็งทุกขบวนต้องจอดที่สถานีนี้ ทั้งเป็นสถานีปลายทางทิศตะวันออกของสายเซ็นซัง และเป็นสถานีหลักของสายหลักโทโฮกุ และสายเซ็นเซกิ
นักเตะแข้งสายฟ้า เดอะมูฟวี่ ภาคปะทะโอเกอร์กองทัพสุดแกร่งปรากฏกาย

นักเตะแข้งสายฟ้า เดอะมูฟวี่ ภาคปะทะโอเกอร์กองทัพสุดแกร่งปรากฏกาย  เป็นภาพยนตร์แอนิเมชันซีรีส์ "นักเตะแข้งสายฟ้า" เข้าฉายในโรงภาพยนตร์เมื่อวันที่ 23 ธันวาคม ค.ศ. 2010 ที่ประเทศญี่ปุ่น โดยภาพยนตร์ได้รับการเปิดตัวทั้งในรูปแบบ 2 มิติ และ 3 มิติ และถือเป็นชุดแรกของซีรีส์นี้ที่ได้รับการสร้างในรูปแบบภาพยนตร์ รวมถึงมีส่วนเชื่อมโยงถึงเกม "อินาสึมะอีเลฟเวน 3 เซไค เอะ โนะ โจเซ็น!!" ในระบบนินเทนโด ดีเอส ซึ่งเหล่าตัวละครได้ปรากฏในเกมดังกล่าวนี้ ตลอดจน 81 โปรดิวซ์ ได้เชิญนักพากย์พิเศษร่วมในผลงานชุดนี้ด้วย
เนื้อเรื่องย่อ.
เป็นเรื่องราวของทีมฟุตบอล ที่นำโดย เอนโด มาโมรุ ซึ่งได้พาให้ทีมไรมงเข้าแข่งขันกับทีมเทย์โทคุ ซึ่งมี คิโด ยูโตะ เป็นกัปตันทีม โดยทีมเทย์โทคุนั้นมีฝีมือร้ายกาจ แต่แล้วทีมไรมงก็มี โกเอนจิ ชูยะ เข้ามาสมทบอีกแรงจนได้รับชัยชนะในที่สุด ก่อนที่ทีมไรมงจะผ่านเข้ารอบรวมถึงทีมเทย์โทคุในฐานะผู้ชนะครั้งก่อน ถึงกระนั้น ทีมเทย์โทคุได้พลาดท่าในการแข่งขันรอบถัดไปอย่างน่าเสียดาย โกเอนจิ ชูยะ จึงเสนอให้คิโด ยูโตะ มาร่วมทีมของตน และแล้วทีมไรมงก็ได้พบกับทีมคู่ปรับที่มีความน่าสะพรึงกลัวมากที่สุดเท่าที่เคยพบมา นั่นคือ ทีมโอเกอร์ ซึ่งนักกีฬาทุกคนล้วนเป็นทหารที่ได้รับการฝึกเพื่อทำสนามบอลให้กลายเป็นสนามรบแทน
สิงห์ญี่ปุ่น

สิงห์ญี่ปุ่น  เป็นปลาทองสายพันธุ์หนึ่งที่ได้รับความนิยมในการเลี้ยงเป็นปลาสวยงาม 
เป็นปลาที่ได้รับการพัฒนาสายพันธุ์ขึ้นมาภายในประเทศไทย มีลำตัวที่อ้วนหนา ดูบึกบึน แข็งแรง ไม่มีครีบหลัง ดูแลคล้ายกับรันชูหรือสิงห์จีนมาก แต่ทว่าสิงห์ญี่ปุ่นจะมีส่วนหัวที่เล็กกว่า ไม่มีวุ้นบนหัวหรือมีแต่ก็น้อยกว่า ลำตัวสั้น หลังโค้งมน หางสั้นและเชิดขึ้น แลดูสง่า ปลาทองสิงห์ญี่ปุ่นที่สวยงามนั้น ต้องมีส่วนหลังที่โค้งมนเป็นรูปครึ่งวงกลม เหมือนไข่ผ่าซีก ดูจากด้านข้างแล้วลำตัวปลาะต้องกว้าง หัวไม่ทิ่มหรือต่ำลงไป การว่ายน้ำต้องทำได้อย่างสมดุล มีสง่างาม
ปลาทองสิงห์ญี่ปุ่นนั้นมีความแตกต่างจากรันชู ตรงที่สิงห์ญี่ปุ่นนั้นมีลำตัวที่สมส่วน ดูกลมกลึงกว่า อีกทั้งมีข้อหางที่เล็กและลึกกว่า ดังนั้นจึงเหมาะแก่การเลี้ยงในตู้กระจก หรือ ไซด์วิว (Side View) ขณะที่รันชูนั้นจะสวยงามกว่าเมื่อได้มองจากด้านบน จึงเหมาะแก่การเลี้ยงในบ่อหรืออ่างมากกว่า จึงเรียกว่า ทอปวิว (Top View)
สิงห์จีน

สิงห์จีน  เป็นปลาทองสวยงามสายพันธุ์หนึ่ง ที่ได้รับความนิยมในการเลี้ยงเป็นปลาสวยงาม
สิงห์จีนเป็นปลาทองที่ได้รับการพัฒนาสายพันธุ์ขึ้นในประเทศจีน ในราวศตวรรษที่ 17 หรือ 18 โดยเรียกชื่อมาจาก ชีชี (石獅) หรือสิงโตหินรูปปั้นที่ทำหน้าที่ทวารบาลเฝ้าประตูต่าง ๆ ตามสถาปัตยกรรมแบบจีน
สิงห์จีน เป็นปลาทองอีกสายพันธุ์หนึ่งที่มีลำตัวป้อม สั้น แลดูหนาบึกบึน ไม่มีครีบหลัง มีส่วนของวุ้นที่หัวมากกว่ารันชูหรือสิงห์ญี่ปุ่น ในบางตัวอาจมีวุ้นปกคลุมมิดทั้งดวงตาเลยก็ได้ มีส่วนคอที่สั้น ลักษณะของปลาทองสิงห์จีนที่ได้มาตรฐานว่า สวย คือ ส่วนหลังโค้ง หางบานออกพอประมาณต้องได้ฉาก ลำตัวไม่ว่าจะสั้นหรือยาวต้องได้สัดส่วน ถ้าเป็นปลาลำตัวยาวปลานั้นต้องอ้วนใหญ่ แกนสันหลัง หาง ครีบทวาร ครีบหน้า และบริเวณหัวต้องใหญ่ ได้สัดส่วนด้วย หากเป็นปลาลำตัวสั้นส่วนต่าง ๆไม่ว่าบริเวณสันหลัง ครีบต่าง ๆ และลำตัวต้องสั้นได้สัดส่วน
หลักการกีดกันของเพาลี

หลักการกีดกันของเพาลี  คือหลักการของกลศาสตร์ควอนตัมที่ว่า ต้องไม่มีเฟอร์มิออน (อนุภาคที่มีสปินไม่เป็นจำนวนเต็ม) ที่เทียบเท่ากันสองตัวใด ๆ ครอบครองสถานะควอนตัมเดียวกันได้ในเวลาเดียวกัน หากกล่าวให้เข้มงวดยิ่งขึ้นคือ ฟังก์ชันคลื่นรวมของเฟอร์มิออนที่เทียบเท่ากันสองตัวจะเป็นแบบเมื่อเทียบกับการแลกเปลี่ยนอนุภาค หลักการนี้พัฒนาขึ้นโดยนักฟิสิกส์ชาวออสเตรีย โวล์ฟกัง เพาลี เมื่อปี ค.ศ. 1925
ตัวอย่างเช่น จะไม่มีอิเล็กตรอนสองตัวใด ๆ ในอะตอมเดี่ยวอะตอมหนึ่งจะมีเลขควอนตัมทั้งสี่แบบเดียวกัน ถ้า "n", "l", และ "ml" มีค่าเท่ากันแล้ว "ms" จะต้องต่างกันทำให้อิเล็กตรอนสองตัวนั้นมีทิศทางสปินตรงข้ามกัน
อนุภาคสปินที่เป็นเลขจำนวนเต็มคือ โบซอน นั้นไม่ได้อยู่ภายใต้หลักการกีดกันของเพาลี โบซอนที่เทียบเท่ากันจำนวนเท่าใดก็ตามสามารถครอบครองสถานะควอนตัมเดียวกันได้ เช่นการผลิตโฟตอนขึ้นด้วยเลเซอร์และของเหลวผลควบแน่นโพส–ไอน์สไตน์
กำแพงคูลอมบ์

กำแพงคูลอมบ์  ตั้งชื่อตามกฎของคูลอมบ์ ซึ่งตั้งชื่อตามนักฟิสิกส์ ชาร์ล-โอกุสแต็ง เดอ คูลอมบ์ (1736–1806) เป็นกำแพงพลังงานที่เกิดจากปฏิกิริยาไฟฟ้าสถิตย์ซึ่งนิวเคลียสสองตัวจะต้องเอาชนะให้ได้เพื่อจะเข้าใกล้กันมากพอจะทำอันตรกิริยานิวเคลียร์ต่อกันได้ กำแพงพลังงานนี้ได้จากพลังงานศักย์ของไฟฟ้าสถิตย์
 <math>U_{coul} = k {{q_1 \, q_2} \over r}</math>
โดยที่
 "k" คือ ค่าคงที่ของคูลอมบ์ = 8.9876×109 N m² C−2;
 "ε"0 คือ สภาพยอมของอวกาศว่างเปล่า (ค่าคงตัวไฟฟ้า);
 "q1", "q2" คือประจุของอนุภาคที่ทำอันตรกิริยาต่อกัน
 "r" คือรัศมีของอันตรกิริยา
ค่า U ที่เป็นบวกหมายถึงเป็นแรงผลัก อนุภาคที่จะทำอันตรกิริยาจึงมีระดับพลังงานสูงขึ้นเมื่อเข้าใกล้กัน ค่าพลังงานศักย์ที่เป็นลบหมายถึงสถานะที่เป็นพันธะกัน (เนื่องจากแรงยึดเหนี่ยว)
ฐิภารินทร์ ยอดธนาสวัสดิ์

กล้วย คลองหอยโข่ง หรือ ชมชนา คชฐิติคุณ (เกิด 20 ตุลาคม พ.ศ. 2532) เป็นนักร้องลูกทุ่งหญิงที่มีชื่อเสียงในปัจจุบันจากผลงานเพลงดัง ผัวทิ้ง, โสดผัวทิ้ง, อยากมีสามี ทั้งนี้ยังเคยเป็นนักแสดงสังกัดช่อง 3 และปัจจุบันรับงานแสดงอิสระ อีกด้วย
ประวัติ.
กล้วย คลองหอยโข่ง หรือ ชมชนา คชฐิติคุณ มีชื่อและนามสกุลเดิมว่า อังคณา แซ่หลี
ก่อนจะเปลี่ยนชื่อเป็น ฐิภารินทร์ ยอดธนาสวัสดิ์ และเปลี่ยนชื่ออีกครั้งว่า ชมชนา คชฐิติคุณ ชื่อเล่น กล้วย เกิดที่อำเภอคลองหอยโข่ง จังหวัดสงขลา กล้วยจบการศึกษาระดับมัธยมศึกษาตอนต้น จาก โรงเรียนหาดใหญ่วิทยาลัย 2 ระดับประกาศนียบัตรวิชาชีพ จากวิทยาลัยเทคโนโลยีพณิชยการหาดใหญ่ และ ระดับอุดมศึกษา จากคณะมนุษยศาสตร์ มหาวิทยาลัยรามคำแหง
กล้วยเข้าสู่วงการบันเทิงโดยเข้าประกวดเวที ดัชชี่บอยแอนด์เกิร์ล ซึ่งได้ คัดเลือกเป็นตัวแทนของภาคใต้ ในปี พ.ศ. 2549 กล้วยได้รับรางวัล ชนะเลิศ จากเวทีการประกวด " Panasonic Star Challenge 2006 " ในประเภท นักร้องเดี่ยว ระดับประเทศ
ในปี พ.ศ. 2551 กล้วยได้เข้าประกวดในรายการ TheSinger ของทางช่อง 3 ผ่านเข้ารอบ ใช้ชื่อในรายการว่า กล้วย R5 หลังจากนั้นก็ได้รับโอกาสจากผู้ใหญ่ทางช่อง 3 ให้ร้องเพลงประกอบละครสุดแต่ใจจะไขว่คว้า และร่วมแสดงละครร่วมด้วย หลังจากนั้นก็มีผลงานละครเรื่อยมา
ในปี พ.ศ. 2553 กล้วย เคยเข้าประกวดเดอะสตาร์ ค้นฟ้าคว้าดาว ปี 6 เป็นตัวแทนจากภาคใต้ และเข้ารอบ 22 คน แต่ไม่เข้ารอบ 8 คนสุดท้าย 
ในปี พ.ศ. 2557 กล้วยได้รับโอกาสจากค่าย สหภาพดนตรี เริ่มจากคำชักชวนของ พิษณุ นิ่มสกุล เข้ามารู้จักกับอาจารย์วสุ ห้าวหาญ และเทสเสียงกับทางค่ายจนผ่านใช้ชื่อในฐานะศิลปินว่า กล้วย คลองหอยโข่ง และมีผลงานเพลงออกมาเพลงแรกคือ เพลงผัวทิ้ง ค่าย สหภาพลูกทุ่ง ต่อมาเปลี่ยนชื่อค่ายเป็นเจ้าพระยา เรคคอร์ด ในเครือ มิวสิกมูฟเอนเตอร์เทนเมนต์ ปัจจุบันสังกัดค่าย WeFinMusic
ผลงาน.
เดอะสตาร์ ค้นฟ้าคว้าดาว ปี 6.
ในปี พ.ศ. 2553 กล้วยเคยเข้าประกวดร้องเพลงในรายการ เดอะสตาร์ ค้นฟ้าคว้าดาว ปี 6 ตัวแทนภาคใต้ เข้ารอบ 22 คน แต่ไม่ผ่านเข้ารอบ 8 คนสุดท้าย
รางวัลที่ได้รับ.
รางวัล ศิลปินลูกทุ่งฝ่ายหญิงยอดนิยม ประจำปี 2559 มหานครอวอร์ดส ครั้งที่ 13 จากเพลง "อยากมีสามี" คลื่น FM 95 ลูกทุ่งมหานคร อสมท จำกัดมหาชน
รางวัล เพลงลูกทุ่งฮิตมาราธอน ประจำปี 2560 มหานครอวอร์ดส ครั้งที่ 14 จากเพลง "อยากมีสามี" คลื่น FM 95 ลูกทุ่งมหานคร อสมท จำกัดมหาชน
รางวัล เพลงไทยลูกทุ่งที่ได้รับรางวัลอันดับที่ 1 ที่เปิดบนสถานีวิทยุมากที่สุดในกรุงเทพ และปริมณฑล ทั้งหมด 40 สถานี ในเดือน ธันวาคม 2014 จากเพลง "ผัวทิ้ง" โดย Intensive Watch
รางวัล เพลงไทยลูกทุ่งที่ได้รับรางวัลอันดับที่ 1 ที่เปิดบนสถานีวิทยุมากที่สุดในกรุงเทพ และปริมณฑล ทั้งหมด 40 สถานี ในเดือน มีนาคม และ เมษายน 2016 จากเพลง"อยากมีสามี" โดย Intensive Watch
รางวัล เพลงไทยลูกทุ่งที่ได้รับรางวัลอันดับที่ 1 ที่เปิดบนสถานีวิทยุมากที่สุดในกรุงเทพ และปริมณฑล ทั้งหมด 40 สถานี ในเดือน สิงหาคม 2020 จากเพลง"โสดผัวทิ้ง" โดย Intensive Watch
นักร้องลูกทุ่งหญิงที่สุดแห่งปี 2015"' ในงาน daradaily The Great Awards ครั้งที่ 5 "(เข้าชิง)"
นักร้องลูกทุ่งหญิงที่สุดแห่งปี 2016"' ในงาน daradaily The Great Awards ครั้งที่ 6 "(เข้าชิง)"
คายความร้อน

ในการศึกษาเทอร์โมไดนามิกส์ กระบวนการคายความร้อน  หมายถึงกระบวนการหรือปฏิกิริยาที่ปลดปล่อยพลังงานออกจากระบบ โดยมากมักปลดปล่อยในรูปของความร้อน แต่ก็อาจอยู่ในรูปของแสง (เช่นประกายไฟ หรือระเบิด) ไฟฟ้า (เช่นแบตเตอรี่) หรือเสียง (เช่นเสียงเผาไหม้ไฮโดรเจน) ผู้คิดคำนี้ขึ้นครั้งแรกคือ Marcellin Berthelot กระบวนการตรงข้ามของการคายความร้อนคือกระบวนการดูดความร้อน ซึ่งดูดซับพลังงานในรูปของความร้อน
หลักการนี้ประยุกต์ใช้ได้มากมายตั้งแต่ฟิสิกส์เชิงกายภาพจนถึงปฏิกิริยาเคมี ซึ่งพลังงานจากพันธะเคมีจะถูกแปลงไปเป็นพลังงานความร้อน
ดูดความร้อน

ในการศึกษาเทอร์โมไดนามิกส์ กระบวนการดูดความร้อน  หมายถึงกระบวนการหรือปฏิกิริยาที่ระบบดูดซับพลังงานจากสิ่งแวดล้อมในรูปของความร้อน กระบวนการตรงข้ามคือกระบวนการคายความร้อน ซึ่งปลดปล่อยพลังงานออกไปในรูปแบบของความร้อน คำนี้คิดขึ้นโดย Marcellin Berthelot (25 ตุลาคม ค.ศ. 1827 – 18 มีนาคม ค.ศ. 1907)
หลักการนี้ใช้กันแพร่หลายตั้งแต่ฟิสิกส์กายภาพไปจนถึงปฏิกิริยาเคมี ซึ่งพลังงานความร้อนถูกแปลงไปเป็นพลังงานพันธะ
ปัญญา เรณู 2

ปัญญา เรณู 2 เป็นภาพยนตร์ไทย เริ่มออกฉายวันที่ 26 มกราคม พ.ศ. 2555 กำกับภาพยนตร์ เขียนบท และบริหารงานสร้างโดย บิณฑ์ บรรลือฤทธิ์ เป็นภาพยนตร์ภาคต่อจากเรื่อง ปัญญา เรณู เป็นผลงานกำกับเรื่องที่ 6 ของบิณฑ์ บรรลือฤทธิ์ โดยผลงานก่อนหน้านี้ได้แก่ ปัญญา เรณู (2554), เดอะโกร๋น ก๊วน กวน ผี (2547), ช้างเพื่อนแก้ว (2546), ตำนานกระสือ (2545), มนต์รักเพลงลูกทุ่ง (2538) ในภาค 2 นี้ ผู้กำกับยังคงคิดเรื่อง, เขียนบท, กำกับการแสดงเองทั้งหมดเหมือนเคย โดยเรื่องราวส่วนใหญ่จะเป็นประสบการณ์ในวัยเด็กของตนแทบทั้งสิ้น
ปัญญา เรณู ทั้งสองภาค เป็นภาพยนตร์ไทยที่มีซับไตเติ้ลภาษาไทยด้วย เพราะหนังพูดภาษาอีสานเกือบทั้งเรื่อง ในภาคนี้ถ่ายทำกันที่ อำเภอวารินชำราบ จังหวัดอุบลราชธานี กันแทบทั้งเรื่อง ผู้กำกับฯ ยังคงสอดแทรกวัฒนธรรมอีสานที่มีความเป็นอยู่อย่างเรียบง่ายผ่านฉากต่างๆ ไม่ว่าจะเป็นฉากเลี้ยงควาย, ฉากแข่งจับปลาไหล, ฉากลงแขกเกี่ยวข้าว, ฉากตลาดควาย, ฉากร้องเพลง-ซ้อมเต้นกลางทุ่งนา, ฉากหนังกลางแปลง ฯลฯ
ภาพยนตร์ทำรายได้ 19 ล้านบาท
งานเปิดตัวภาพยนตร์.
งานเปิดรอบปฐมทัศน์ภาพยนตเรื่อง “ปัญญาเรณู 2” ของผู้กำกับ บิณฑ์ บรรลือฤทธิ์ เมื่อวันที่ 24 มกราคม พ.ศ. 2555 ณ โรงภาพยนตร์ SF World Cinema ชั้น 8 Central World ในบรรยากาศสุดม่วนคึกคัก จัดหนักฮาล้ายหลายตลอดงาน
ซึ่งเปิดงานด้วย VDO Presentation "ศึกชิงฮักบักปัญญา" ก่อนที่จะต่อด้วยโชว์ 6 เพลง 6 ท่าลีลาแดนซ์จาก ด.ญ. สุธิดา หงษา, ด.ญ. ธฤศวรรณ กาหาวงษ์, ด.ช.โชติทิวัตถ์ ผลรัศมี, ด.ช.บุญฤทธิ์ จันทร์แก้ว และ ด.ช.พงษ์สิทธิ์ นาเวียง จากนั้นทีมรุ่นใหญ่ทั้งผู้กำกับบิณฑ์ บรรลือฤทธิ์, หม่ำ จ๊กม๊กและตุ๊กกี้ ชิงร้อย ก็ขึ้นมาคล้องพวงมาลัยลัคกี้กับทีมนักแสดงรุ่นเล็กและพูดคุยกัน พร้อมชมตัวอย่างภาพยนตร์ก่อนที่จะไปชมเต็มๆ กันในโรงภาพยนตร์ ปิดท้ายงานด้วยการมอบของรางวัลให้กับสื่อมวลชนผู้โชคดีและถ่ายภาพร่วมกันของทีมงานภาพยนตร์และทีมผู้บริหารเป็นที่ระลึก
การนำกลับมาฉายใหม่.
รายการ หนังเด็ด 7HD นำภาพยนตร์เรื่องนี้มาฉายใหม่อีกครั้งในวันที่ 16 ตุลาคม พ.ศ. 2561 ทางช่อง 7 HD
รายชื่อตัวละครในกังฟูแพนด้า

นี่คือตัวละครในกังฟูแพนด้า จากแฟรนไชส์ กังฟูแพนด้า ทั้งภาพยนตร์หลัก ภาพยนตร์สั้น ซีรีส์โทรทัศน์ และวิดีโอเกมส์
ตัวละครหลัก.
อาจารย์โป ปิง.
อาจารย์โป ปิง หรือ โป หรือชื่อแรกเกิด บัวน้อย เป็นตัวละครหลักของเรื่อง และเป็นแพนด้ายักษ์ที่อาศัยอยู่ในหมู่บ้านสันติ ได้รับคัดเลือกเป็นนักรบมังกรโดยอาจารย์อูเกว เขาเป็นบุตรบุญธรรมของอาปิง ห่านผู้เป็นเจ้าของร้านก๋วยเตี๋ยว นอกจากนี้ โปยังเป็นหนึ่งในศิษย์ของอาจารย์ชิฟู ร่วมกับห้าผู้พิทักษ์
ในภาคแรก โปทำงานช่วยขายเฝอให้กับบิดาบุตรธรรม แต่เขาชื่นชอบกังฟูมาก เขาได้รับคัดเลือกเป็นนักรบมังกรอันเนื่องจากความบังเอิญที่เขาพยายามจะชมการแข่งขันของห้าผู้พิทักษ์ แต่เขามาช้าและประตูปิดไปก่อน เขาใช้เก้าอี้ติดระเบิดพุ่งขึ้นสู่ท้องฟ้า จนร่วงตกสู่เวทีลานประลอง เมื่อเขาลืมตาขึ้นมา พบว่าอาจารย์อูเกวชี้นิ้วมายังตน ภารกิจของโป คือ การปราบไต้ลุง ซึ่งเขาทำได้สำเร็จ
ในภาคสอง โปได้รับรู้ถึงเรื่องราวในวัยเด็กที่พลัดพรากจากครอบครัว เนื่องจากการกวาดล้างแพนด้าของอ๋องเช็น นกยูงผู้ต้องการครอบครองแผ่นดินจีนและทราบคำทำนายว่าเขาจะถูกปราบโดยจอมยุทธแห่งดำและขาว ในตอนแรก โปไม่สามารถยอมรับเรื่องเหล่านี้ แต่เมื่อเขาได้ฟังคำเตือนของนางพยากรณ์ เขาจึงสามารถสงบจิตและปราบอ๋องเช็นได้ในที่สุด
ในภาคสาม ชิฟูมอบบทบาทให้โปเป็นอาจารย์ผู้สอน แต่โปยังไม่สามารถบรรลุขั้นนั้นได้ในตอนแรก ในภาคนี้ โปได้พบบิดาแท้ ๆ ของตน และได้เดินทางไปยังหมู่บ้านแพนด้า และภารกิจกำราบไค แม่ทัพจากปรโลก ผู้กลับมาทวงคืนความยุติธรรมและทำในสิ่งที่ต้องการ คือ ความเป็นใหญ่ในยุทธภพ
9แก๊ก

9แก๊ก  เป็นเว็บไซต์ขำขันภาษาอังกฤษซึ่งดำเนินการโดยกลุ่ม Rollin' Egg โดยเป็นที่รู้จักเนื่องจากเว็บไซต์นี้มักนำอินเทอร์เน็ตมีมมาใช้บ่อยครั้งเพื่อสร้างความบันเทิง
เนื้อหาและรูปแบบ.
เว็บไซต์ไนน์แก๊กมีการนำเสนอในรูปแบบคล้ายบล็อก โดยโพสต์แต่ละโพสต์จะเรียกว่า "แก๊ก" และในแต่ละหน้าจะแสดงแก๊กทั้งหมด 9 แก๊ก อันเป็นที่มาของชื่อเว็บไซต์ แก๊กต่าง ๆ เหล่านี้จะประกอบด้วยรูปภาพทั้งหมด (ในบางครั้งอาจพบเป็นวิดีโอยูทูบ) โดยอาจมีคำบรรยายภาพ พร้อมกับหัวเรื่องซึ่งอธิบายแก๊กต่าง ๆ เหล่านี้อย่างสั้น ๆ เนื้อหาของแก๊กต่าง ๆ มักจะเป็นการนำอินเทอร์เน็ตมีมที่มีอยู่แล้วมาใช้ซ้ำ เช่น การใช้ตัวละครการ์ตูนที่มีรูปหน้าโมโห (Rage comic) ลอลแคท (Lolcat; ภาพแมวพร้อมคำบรรยายภาพโดยเจตนาจะให้เกิดอารมณ์ขัน) ภาพสเก็ตซ์ชีวิตประจำวันในเชิงขำ ๆ แก๊กเกี่ยวกับสามัญทัศน์ของผู้ชาย ผู้หญิง นักการเมือง หรือประเด็นอื่น ๆ ข้อวิพากษ์วิจารณ์ต่อศิลปินและนักแสดง กับผลงานที่เกี่ยวข้อง (เช่น ที่เกี่ยวกับจัสติน บีเบอร์หรือโรเบิร์ต แพททินสัน) ประเด็นเกี่ยวกับเกรียนบนอินเทอร์เน็ต (Trolling) ชีวิตมนุษย์ในแง่ขำขันหรือแง่โศกเศร้า การล้อเลียนหรือความเห็นต่อเหตุการณ์ปัจจุบัน คำพูด เป็นต้น ในบางครั้งไนน์แก๊กยังมีการเรียกให้รวมใจเป็นหนึ่งเดียวด้วยเหตุผลอย่างใดอย่างหนึ่งด้วย
เว็บไซต์ไนน์แก๊กไม่จำเป็นต้องลงทะเบียน แต่ฟังก์ชันบางประการจำเป็นต้องลงทะเบียน เช่น การแสดงความเห็น การเข้าชมเนื้อหาที่ไม่เหมาะสมทางเพศหรือทางภาษา และการโพสต์แก๊ก โดยเมื่อผู้ใช้โพสต์แก๊กลงไปแล้ว แก๊กต่าง ๆ จะเข้าสู่กระบวนการโหวด หากมีจำนวนโหวดมากพอ แก๊กอาจเลื่อนไปสู่หมวดเทรนดิง (Trending) ซึ่งสามารถนำไปปรากฏที่หน้าหลักได้
การจัดอันดับเว็บไซต์.
ด้วยลักษณะเนื้อหาของเว็บไซต์ ทำให้ไนน์แก๊กติดอันดับ 315 ของเว็บไซต์ที่มีผู้เข้าชมมากที่สุดในโลกตามการจัดอันดับของอเล็กซา โดยเมื่อจำแนกตามประเทศ ไนน์แก๊กเป็นเว็บที่มีผู้เข้าชมมากที่สุดเป็นอันดับ 20 ในโปรตุเกส ลำดับที่ 21 ในมาซิโดเนีย ลำดับที่ 33 ในเอสโตเนีย ลำดับที่ 302 ในไทย ลำดับที่ 339 ในเยอรมัน ลำดับที่ 557 ในสหราชอาณาจักร และลำดับที่ 817 ในสหรัฐอเมริกา
เคลย์ เชอร์กี ได้เขียนไว้ในหนังสือของเขาที่ชื่อ "Cognitive Surplus: Creativity and Generosity in the Connected Age" ว่าไนน์แก๊กเป็นผลิตผลของกระบวนการสร้างสรรค์เวลาว่างของมนุษย์
ข้อวิพากษ์วิจารณ์.
การคุกคามทางไซเบอร์.
เมื่อเดือนมกราคม พ.ศ. 2555 มีรายงานว่าสมาชิกไนน์แก๊กได้มีส่วนร่วมในการคุกคามหน้าเฟซบุ๊กซึ่งเป็นอนุสรณ์ของอแมนดา คัมมิงส์ อายุสิบห้าปีที่ก่ออัตวินิบาตกรรม โดยการโพสต์ข้อความและรูปภาพอันไม่เหมาะสมเชิงดูถูกและเย้ยหยันมรณกรรมของเธอ
นิวต์ กิงริช

นิวตัน ลีรอย "นิวต์" กิงริช  มีชื่อเมื่อเกิดว่า นิวตัน ลีรอย แมคเฟียร์สัน (เกิด 17 มิถุนายน พ.ศ. 2486) เป็นนักการเมือง นักประพันธ์และที่ปรึกษาการเมืองชาวอเมริกัน ผู้ดำรงตำแหน่งประธานสภาผู้แทนราษฎรสหรัฐอเมริกาคนที่ 58 ตั้งแต่ พ.ศ. 2538 ถึง 2542 เขาเป็นผู้แทนเขตเลือกตั้งผู้แทนราษฎรที่ 6 ของรัฐจอร์เจียพรรครีพับลิกัน นับแต่ พ.ศ. 2522 กระทั่งลาออกจากตำแหน่งใน พ.ศ. 2542 เขาเป็นผู้สมัครสำหรับการเสนอชื่อรับเลือกตั้งประธานาธิบดีของพรรครีพับลิกันใน พ.ศ. 2555
กิงริชเกิดในรัฐเพนซิลเวเนียตอนกลางใต้ มีมารดาเป็นวัยรุ่น เขาในวัยทารกถูกเลี้ยงดูโดยพ่อเลี้ยง ผู้มีอาชีพทหาร เนื่องจากอาชีพของพ่อเลี้ยง กิงริชจึงอาศัยอยู่ในหลายรัฐในวัยเยาว์ เขาเข้าศึกษาในโรงเรียนมัธยมในโคลัมบัส รัฐจอร์เจีย กิงริชเข้าศึกษาต่อในมหาวิทยาลัยเอมโมรีและสำเร็จการศึกษาระดับปริญญาเอกจากมหาวิทยาลัยทูเลน ในคริสต์ทศวรรษ 1970 เขาสอนประวัติศาสตร์และภูมิศาสตร์ที่วิทยาลัยจอร์เจียตะวันตก ระหว่างช่วงนี้ เขารณรงค์รับสมัครเลือกตั้งสมาชิกสภาผู้แทนราษฎรหลายครั้ง กระทั่งชนะการเลือกตั้งในเดือนพฤศจิกายน พ.ศ. 2521 เขาเป็นผู้คุมเสียงในสภา (whip) เสียงข้างน้อยนับแต่ พ.ศ. 2532 ถึง 2538
กิงริชเป็นผู้เขียนร่วมและหัวแรงหลักในการเขียน "Contract with America" และอยู่ในแถวหน้าของความสำเร็จของพรรครีพับลิกันในการเลือกตั้งสมาชิกสภาผู้แทนราษฎร พ.ศ. 2537 ใน พ.ศ. 2538 นิตยสารไทม์จัดให้เขาเป็น "บุคคลแห่งปี" สำหรับบทบาทในการยุติการควบคุมเสียงข้างมากในสภานาน 40 ปีของพรรคเดโมแครต ระหว่างที่เป็นประธานสภาฯ สภาฯ ได้อนุมัติการปฏิรูปสวัสดิการ ผ่านการลดภาษีกำไรส่วนทุนใน พ.ศ. 2540 และใน พ.ศ. 2541 ผ่านงบประมาณสมดุลครั้งแรกนับแต่ พ.ศ. 2512 ระหว่างครองตำแหน่งประธานสภาฯ ความนิยมของเขาภายในสภาค่อย ๆ ลดลงเพราะเขาถูกมองว่าเป็นสายล่อฟ้าสำหรับข้อโต้เถียง เขาถูกลงโทษโดยสภาผู้แทนราษฎรในเดือนมกราคม พ.ศ. 2540 สำหรับการกล่าวหาทางจริยธรรม แม้มีการหลีกเลี่ยงการไต่สวนเต็มรูปแบบ หลังทำผลงานได้เลวแก่พรรครีพับลิกันในการเลือกตั้งสมาชิกสภาผู้แทนราษฎรใน พ.ศ. 2541 กิงริชจึงลาออกจากสภาฯ เมื่อวันที่ 5 พฤศจิกายน พ.ศ. 2541 ภายใต้แรงกดดันจากสมาชิกร่วมพรรค
นับแต่ลาออกจากสภาฯ กิงริชยังมีส่วนร่วมในการโต้วาทีนโยบายสาธารณะโดยทำงานเป็นที่ปรึกษาการเมือง เขาก่อตั้งและเป็นประธานถังความคิดนโยบายหลายแห่ง รวมทั้ง American Solutions for Winning the Future และ Center for Health Transformation เขาเขียนหรือร่วมเขียนหนังสือ 23 เล่ม ในเดือนพฤษภาคม พ.ศ. 2554 เขาประกาศเจตนารมณ์ในการเข้าเสนอชื่อเป็นตัวแทนพรรครีพับลิกันในการลงสมัครชิงตำแหน่งประธานาธิบดีสหรัฐอเมริกา
เมกาอัพโหลด

เมกาอัปโหลดลิมิเต็ด  เป็นบริษัทออนไลน์มีฐานอยู่ที่ฮ่องกง ก่อตั้งขึ้นเมื่อ พ.ศ. 2548 ดำเนินการบริการออนไลน์จำนวนหนึ่งที่เกี่ยวข้องกับการเก็บและการดูไฟล์ บริษัทดังกล่าวเป็นที่รู้จักเนื่องจากเป็นผู้ให้บริการเว็บไซต์ฝากไฟล์ (file hosting) megaupload.com เว็บไซต์ฝากไฟล์หนึ่งใน 15 อันดับสูงสุด
กระทรวงยุติธรรมสหรัฐยึดโดเมนเนมและปิดเว็บไซต์ข้างต้นเมื่อวันที่ 19 มกราคม 2555 หลังจากมีการฟ้องร้องกล่าวหาและจับกุมเจ้าของบริษัทฐานเป็นสมาชิกองค์การที่มีส่วนก่อให้เกิดการละเมิดลิขสิทธิ์ กลุ่มนักเคลื่อนไหว "นิรนาม" (Anonymous) ตอบโต้การปิดเว็บไซต์นี้ โดยวิจารณ์ว่าเป็น "การโจมตีอินเทอร์เน็ตฝ่ายเดียวครั้งใหญ่ที่สุดในประวัติศาสตร์" ทั้งนี้ ตัวคดีเองยังไม่เริ่มพิจารณาไต่สวน
มิยาโกะ มัตสึโมโตะ

มิยาโกะ มัตสึโมโตะ  เจ้าของฉายา แดนซิงควีน เกิดวันที่ 11 เมษายน ค.ศ. 1985 ที่โตเกียว เป็นทั้งนักแสดง, นางแบบ และนักมวยปล้ำอาชีพชาวญี่ปุ่น สำเร็จการศึกษาจากมหาวิทยาลัยนิฮง ในสาขาศิลปะการแสดง และได้หันเข้าสู่การเป็นนักมวยปล้ำอาชีพในเวลาต่อมา โดยมีเอมิ ซากุระ ซึ่งเป็นนักมวยปล้ำที่มีชื่อเสียงเป็นผู้ฝึกสอน โดยมิยาโกะ มัตสึโมโตะ ได้ใช้เวลาฝึกฝนอย่างหนักนาน 4 เดือน ก่อนที่เธอจะสามารถชนะชิอิ โทมิยะ ซึ่งนับเป็นชัยชนะครั้งแรกของเธอ ปัจจุบัน เธอเป็นตัวแทนขององค์กรกาเคโนะฟูชิโปรเรสต์ลิง
ประวัติ.
แม้ว่าในเบื้องต้น ผลงานด้านมวยปล้ำอาชีพของเธออาจยังไม่โดดเด่นเท่าใดนัก แต่กระแสความนิยมของเธอกลับเพิ่มมากขึ้นจากผลงานด้านอื่น ทั้งทางด้านพิธีกร, การแสดง รวมถึงงานประกวดคอสเพลย์ นอกจากนี้ เธอยังได้ร่วมแสดงในภาพยนตร์ชุด "3 เคาน์" โดยมีฮิการุ ชิดะ ร่วมแสดง
ส่วนในด้านการแข่งขันมวยปล้ำของเธอนั้น เธอมีจุดเด่นที่การเต้นระบำที่สร้างความสนุกสนานให้กับผู้ชม หลังจากนั้น เธอได้ผลักดันตนเองมาเป็นนักมวยปล้ำชั้นนำของไอซ์ริบบอนในระดับทริปเปิลคราวน์ โดยสามารถคว้าเข็มขัดทุกเส้นที่มีอยู่ในค่ายมาครองได้สำเร็จ
ปัจจุบัน เธอร่วมแข่งขันในรายการไอซ์ริบบอนอย่างต่อเนื่อง รวมถึงเข้าร่วมแข่งขันกับค่ายอื่นมากขึ้น ซึ่งเธอได้พัฒนาฝีมือของเธออย่างเห็นได้ชัด
ประสาท ตันประเสริฐ

ประสาท ตันประเสริฐ หรือ กำนันอู๊ด #เปลี่ยนทาง (เกิด 28 ตุลาคม พ.ศ. 2494) เป็นนักการเมืองชาวไทย ปัจจุบันดำรงตำแหน่งเป็นเลขาธิการพรรคชาติพัฒนา และสมาชิกสภาผู้แทนราษฎรจังหวัดนครสวรรค์ อดีตรองหัวหน้าพรรคชาติพัฒนากล้า
ประวัติ.
ประสาท เกิดเมื่อวันที่ 28 ตุลาคม พ.ศ. 2494 เป็นบุตรนายประชา ตันประเสริฐ กับนางอรดี ตันประเสริฐ 
สำเร็จการศึกษาระดับปริญญาตรี สาขาการบัญชี จากมหาวิทยาลัยหอการค้าไทย
การทำงาน.
ประสาท ตันประเสริฐ เคยเป็นนักการเมืองท้องถิ่นที่รู้จักในนาม "กำนันอู๊ด" ได้รับเลือกตั้งสมาชิกสภาผู้แทนราษฎรสมัยแรกจากการเลือกตั้ง พ.ศ. 2529 สังกัดพรรคกิจประชาคม ต่อมาในปี พ.ศ. 2530 ได้รับแต่งตั้งเป็นกรรมการบริหารพรรคกิจประชาคม
เขายังเป็นสมาชิกสภาผู้แทนราษฎร จาก การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 และ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคชาติพัฒนา ต่อมาใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครในสังกัด พรรคชาติพัฒนาเช่นเดิม แต่ไม่ได้รับเลือกตั้ง 
ต่อมาลงสมัครรับเลือกตั้งใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ในสังกัด พรรครวมใจไทยชาติพัฒนา แต่ไม่ได้รับเลือกตั้ง
ประสาท ตันประเสริฐ ได้รับเลือกตั้งเป็นสมาชิกสภาผู้แทนราษฎร จังหวัดนครสวรรค์ เขตเลือกตั้งที่ 6 สังกัด พรรคชาติพัฒนาเพื่อแผ่นดิน โดยเป็นสมาชิกสภาผู้แทนราษฎรในสังกัดพรรคชาติพัฒนาเพื่อแผ่นดิน เพียงคนเดียวที่ได้รับเลือกตั้งในพื้นที่ภาคกลาง จาก การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
ในปี พ.ศ. 2557 เขาได้รับเลือกให้เป็นรองเลขาธิการพรรคชาติพัฒนา ต่อมาใน พ.ศ. 2562 เขาได้รับเลือกให้เป็นรองหัวหน้าพรรคชาติพัฒนา จากนั้นเขาลงสมัครรับเลือกตั้งในพื้นที่ จังหวัดนครสวรรค์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง
ต่อมาเขาลงสมัครรับเลือกตั้งในปี พ.ศ.2566 สังกัด พรรคชาติพัฒนากล้า และเป็นผู้สมัครแบบแบ่งเขตคนเดียวของพรรคชาติพัฒนากล้าที่ชนะการเลือกตั้งทั้งประเทศ
สมาชิกสภาผู้แทนราษฎร.
นายประสาท ตันประเสริฐ ได้รับการเลือกตั้งเป็นสมาชิกสภาผู้แทนราษฎรรวม 5 สมัย ได้แก่
เตร็นชีน

เตร็นชีน , เทร็นท์ชีน  หรือ แตร็นเชน  เป็นเมืองทางทิศตะวันตกของประเทศสโลวาเกีย บนฝั่งแม่น้ำวาก ใกล้กับชายแดนของประเทศเช็กเกีย ห่างจากกรุงบราติสลาวาราว 120 กิโลเมตร มีประชากร 56,000 คน ทำให้เป็นเมืองใหญ่เป็นอันดับ 9 ของประเทศ
แม่น้ำวาก

แม่น้ำวาก (;) เป็นแม่น้ำสายยาวสุดของประเทศสโลวาเกีย มีความยาว 406 กิโลเมตร ไหลผ่านทางทิศเหนือและตะวันตกของสโลวาเกีย ก่อนที่จะไหลลงแม่น้ำดานูบที่เมืองคอมาร์นอ
ไวเศษิกะ

ไวเศษิกะ (Vaisheshika) เป็นปรัชญาหนึ่งในศาสนาฮินดู เกิดขึ้นหลังพุทธกาล ผู้สถาปนาลัทธินี้คือฤๅษีกรณาทะ ผู้แต่งไวเศษิกสูตร คำนี้มาจากภาษาสันสกฤตหมายถึงความแตกต่างหรือคุณลักษณะเฉพาะ เป็นแนวคิดแบบพหุสัจนิยม เชื่อว่าส่วนที่เล็กที่สุดของสสารคือปรมาณูมีจำนวนมาก แบ่งแยกไม่ได้และเป็นองค์ประกอบพื้นฐานของโลก พระเจ้าสูงสุดคือพระมเหศวรเป็นผู้สร้างโลก โดยเจตจำนงของพระองค์ จะกระตุ้นให้ปรมาณูมารวมตัวกัน จนเกิดเป็นสิ่งต่างๆและเป็นโลกในที่สุด เมื่อพระมเหศวรมีเจตจำนงที่จะทำลายโลก ปรมาณูแยกตัวออก โลกก็จะสลายไป เป้าหมายในการดำรงชีวิตคือโมกษะ ซึ่งเป็นภูมิของผู้ไม่มีกิเลส เมื่อชีวาตมันหลุดพ้นจากกิเลส ก็เข้าถึงโมกษะ 
โดยทั่วไป ลัทธินี้มีแนวคิดคล้ายลัทธินยายะ ต่างกันที่รายละเอียด เช่น แหล่งความรู้ นยายะมี 4 แหล่ง ไวเศษิกะมี 2 แหล่ง ความรู้ประเภทประจักษ์ประมาณ นยายะถือว่าเกิดจากประสาทสัมผัสทั้งห้า แต่ไวเศษิกะถือว่าเกิดจากตาเท่านั้น เป็นต้น
สางขยะ

สางขยะ หรือสัมขยะ (Samkhya) เป็นปรัชญาหนึ่งในศาสนาฮินดู ที่เก่าแก่กว่าลัทธิอื่นๆ มีมาก่อนพุทธกาล เพราะเจ้าชายสิทธัตถะได้ศึกษาลัทธินี้ในสำนักอุทกดาบสและอาฬารดาบส คำว่าสางขยะมาจากคำว่าสังขยาแปลว่าจำนวนหรือการนับ ลัทธินี้ถือว่าความจริงแท้มีสองอย่างคือปุรุษะกับประกฤติ ทำให้ลัทธินี้เป็นลัทธิที่เน้นทวินิยม ซึ่งต่างจากลัทธิเวทานตะ
ปุรุษะนี้คือผู้รับรู้ ประกฤติคือมูลเหตุของโลก เป็นรากเหง้าที่มองไม่เห็นของสรรพสิ่ง วิวัฒนาการของสิ่งต่างๆเกิดจากความสัมพันธ์ระหว่างปุรุษะกับประกฤติ โมกษะเป็นเป้าหมายของชีวิตที่พ้นจากความทุกข์ทั้งปวง โดยการพิจารณาให้เห็นความแตกต่างระหว่างปุรุษะกับประกฤติ แล้วแยกทั้งสองสิ่งนี้ออกจากกันเมื่อแยกได้เด็ดขาดก็เป็นอันถึงซึ่งโมกษะ
เหลิวมั้ม

เหลิวมั้ม หรือ ปลาร้าหม้อไฟ  เป็นอาหารเวียดนามชนิดหนึ่ง นิยมมากในเวียดนามภาคใต้ โดยเฉพาะบริเวณดินดอนสามเหลี่ยมปากแม่น้ำโขง เป็นการนำปลาร้าไปต้มกับหมูสามชั้น หอม กระเทียม ตะไคร้ พริกสับ กระชาย ต้มให้เดือด ใส่เนื้อสัตว์ลงไป ที่นิยมได้แก่ ปลาช่อน ปลาไหล กุ้ง หมึก หอยตลับ ผักที่นิยมคือมะเขือม่วง สะเดาดิน สายบัว ไหลบัว ผักพาย หัวปลี ผักบุ้ง ถั่วพู มะระ ดอกโสน ดอกแค และเห็ด ถ้านำไปรับประทานกับขนมจีนเรียก "บู๊นมั้ม"
เดอะเกิร์ลอิสมาย

เดอะเกิร์ลอิสมาย  เป็นเพลงของนักร้อง ไมเคิล แจ็กสัน และพอล แม็กคาร์ตนีย์ เขียนและผลิตโดยแจ็กสัน และควินซี โจนส์ วางจำหน่ายในสตูดิโออัลบั้มลำดับที่ 6 ทริลเลอร์ เมื่อวันที่ 18 ตุลาคม ค.ศ. 1982 บันทึกเสียงในที่ Westlake Studios ลอสแอนเจลิส ในวันที่ 14 เมษายน ค.ศ. 1982
มูนวอล์คเกอร์ ดิ้นมหัศจรรย์

มูนวอล์คเกอร์ ดิ้นมหัศจรรย์  เป็นภาพยนตร์ดนตรีอเมริกันที่นำแสดงโดยไมเคิล แจ็กสัน มากกว่าหนึ่งเดียวที่มีการเล่าเรื่องอย่างต่อเนื่องภาพยนตร์เรื่องนี้คือชุดของภาพยนตร์สั้นเกี่ยวกับแจ็คสัน และหลายอย่างซึ่งเป็นรูปแบบความยาววิดีโอเพลงจากอัลบั้ม แบด ภาพยนตร์เรื่องนี้มีการตั้งชื่อตามเทคนิคการเต้นที่เรียกว่ามูนวอล์ค ซึ่งเป็นหนึ่งในเครื่องหมายการค้าของท่าเคลื่อนไหว
ภาพยนตร์ Moonwalker ประสบความสำเร็จอย่างมาก โดยทำรายได้รวมถึง 67,000,000 ดอลลาร์สหรัฐทั่วโลก
ส่วนของภาพยนตร์.
"แมนอินเดอะมิเรอร์".
ส่วนแรกของ Moonwalker คือการแสดงสดเพลง Man in the Mirror ในระหว่างการทัวร์คอนเสิร์ต Bad ในยุโรปคลิปจาก Wembley Stadium ของผู้อื่นสามารถมองเห็นได้ นอกจากนี้ยังมีการตัดต่อคลิปของเด็กใน Africa, Martin Luther King Jr., Mother Teresa, Mahatma Gandhi, John Lennon และบุคคลประวัติศาสตร์อื่น ๆ
"รำลึกย้อนหลัง".
เป็นส่วนภาพยนตร์ชีวประวัติสั้น ๆ เกี่ยวกับแจ็คสัน ครอบคลุมด้วยช่วงต้นปีจาก Jackson 5 จนถึงคอนเสิร์ต Bad เนื้อหาของเพลงต่อไปนี้ที่ได้เล่น
"แบดเดอร์".
หลังจากนั้นเป็นเรื่องราวของไมเคิลตอนเด็กที่เกิดทะเลาะกับรุ่นพี่ขึ้น
"สปีตเดมอน".
หลังจากนั้นเป็นเรื่องของไมเคิลกลายเป็นคนโตก้อพบกับแฟนคลับต้องหนีแฟนคลับไปทุกทางวิ่งไปที่ห้องๆนึงเป็นห้องแต่งตัวเขาใส่ชุดกระต่ายหลังจากเขาก้อขี่มอเตอร์ไซต์หนีแฟนคลับไปเรื่อยๆจนโดนตำรวจจับหมดไปที่ๆนึงถอดชุดออกชุดนั้นคืนชีพมาแล้วก้อแข่งเต้นกับกระต่ายตำรวจมาให้ใบสั่งไมเคิลกระต่ายก้อหนีไป
"ลีฟมีอโลน".
เป็นภาพยนตร์มิวสิควีดีโอของไมเคิลในเพลงลีฟมีอโลน
"สมูทคริมินัล".
เป็นการต่อสู้กับวายร้าย
"คัมทูเก็ตเตอร์".
คอนเสิร์ตของไมเคิล
แบด 25 (ภาพยนตร์)

แบด 25  เป็นภาพยนตร์สารคดีในปี ค.ศ. 2012 เกี่ยวกับการฉลองครบรอบ 25 ปีของอัลบั้ม ไมเคิล แจ็กสัน ในปี ค.ศ. 1987 "แบด" กำกับโดย สไปค์ ลี ผู้ที่ได้กำกับก่อนหน้านี้ในวิดีโอเพลงแจ็คสัน "They Don't Care About Us" เช่นเดียวกับผู้กำกับมิวสิกวิดีโอสำหรับเพลงหลังมรณกรรม "This Is It" ฉบับใหม่ของการฉลองครบรอบ 25 ปี ในอัลบั้ม "แบด" ได้ฉายในวันที่ 18 กันยายน ค.ศ. 2012
ภาพยนตร์เรื่องนี้ถูกฉายครั้งแรกในงาน 69th Venice International Film Festival ในเดือนสิงหาคม ค.ศ. 2012 และได้ฉายเป็นเวลาจำกัด ในโรงภาพยนตร์นิวยอร์ก และลอสแอนเจลิส ในวันที่ 19 ตุลาคม ค.ศ. 2012 ภาพยนตร์รอบปฐมทัศน์ที่ฉายทางโทรทัศน์ในช่องโทรทัศน์เยอรมัน VOX ในวันที่ 20 ตุลาคม ค.ศ. 2012 และในสหราชอาณาจักรทางช่อง BBC2 ในวันที่ 1 ธันวาคม ค.ศ. 2012 ภาพยนตร์เรื่องนี้ได้วางจำหน่ายในรูปแบบแผ่นบูเรย์ และดีวีดี ในวันที่ 2 กรกฎาคม ค.ศ. 2013 และยังมีวางจำหน่ายในร้านไอทูนส์
ดอร่าดิเอกซ์พลอเรอร์

ดอร่าดิเอกซ์พลอเรอร์ หรือ ดอร่าสาวน้อยนักผจญภัย  เป็นทีวีซีรีส์แอนิเมชั่น สร้างขึ้นโดยคริส กิฟฟอร์ด, วาเลอ รีวอลช์ และ เอริก เวนเนอร์ Dora the Explorer จะกลายเป็นแอนิเมชั่นเสร็จสมบูรณ์ในปี พ.ศ. 2543 การแสดงจะดำเนินการเกี่ยวกับนิคคาโลเดียนเครือข่ายเคเบิลทีวีรวมทั้งการเชื่อมโยงช่องนิคจูเนียร์และออกอากาศทางซีบีเอสจนถึงกันยายน พ.ศ. 2549 เสียงภาษาสเปนได้ทำการออกอากาศครั้งแรกทาง นิคคาโลเดียน ใน ประเทศสเปน ตั้งแต่เดือนเมษายน พ.ศ. 2551 รุ่นของโปรแกรมนี้ได้รับการดำเนินการในการเป็นส่วนหนึ่งของ Planeta U Block ซีรีส์เป็นผู้ร่วมผลิตโดยนิคจูเนียร์โปรดักชั่น และ นิคสตูดิโอแอนิเมชั่น Dora the Explorer จะเป็นหนึ่งในการแสดงที่ยาวที่สุดในการพัฒนาของนิคจูเนียร์ในช่วงฤดูกาลที่หกแสดงกลายเป็นซีรีส์ของนิคจูเนียร์ ก่อนหน้านี้คือ Blue's Clues มี 143 ตอนที่มี 144 หลังจากที่มีการออกอากาศทางโทรทัศน์ที่เสร็จสมบูรณ์
ตัวละคร.
ดอร่า - เสียงโดย เคทลิน แฮร์เลยส์ (2000-2007), เคทลิน แซนเชซ (2008–2011), ฟาตมา ปลาเชก (2012-2014)
บูทส์ - เสียงโดย แฮร์ริสัน แชค (2000-2007), รีเจน มิสราฮิ (2008-2012), โคดา กุยซอย (2012-2014)
สไวเปอร์ - เสียงโดย มาร์ค เวลเนอ์
แบคแพค - เสียงโดย ซาซา โตโร (2000-2007), อาเล็กซ์ซานเดรีย สุอาเรซ (2008-2014)
แผนที่ - เสียงโดย มาร์ค เวลเนอ์
อิซา - เป็นอีกัวน่าสีเขียว
ทิโก - กระรอกสีม่วง
เบนนี - กระทิงสีฟ้า
ดูเพิ่ม.
ดิเอโก้เจ้าหนูอนุรักษ์
ไมเคิลแจ็กสันส์วิชัน

ไมเคิล แจ็กสัน วิชัน  เป็นกล่องดีวีดีหรูหราที่กำหนดโดยศิลปินอเมริกัน ไมเคิล แจ็กสัน วางจำหน่ายในวันที่ 22 พฤศจิกายน ค.ศ. 2010 โดยค่ายEpic, Legacy Recordings, MJJ Productions และ MJJ Productions ซึ่งรวมถึงสามแผ่นดีวีดี เนื้อเรื่อง 4.5 ชั่วโมงเนื้อหาจากทั้งหมด 42 มิวสิกวิดีโอ ด้วยสีที่บูรณะขึ้นใหม่และเสียงมาสเตอร์ เป็นครั้งแรกที่วิดีโอทั้งหมดของไมเคิลได้รับการวางจำหน่ายในดีวีดี
ขมิ้นอ้อย

ขมิ้นอ้อยหรือขมิ้นขึ้น ชื่อวิทยาศาสตร์: "Curcuma zedoaria" เป็นพืชในวงศ์ขิง เป็นไม้ล้มลุกโตเร็ว ลำต้นตั้งตรง แตกหน่อมาก ผิวเหง้าด้านนอกสีเทา เนื้อสีขาวแกมเหลืองไปจนถึงเหลืองสด มีรากมาก รากกลมมีเนื้อนุ่มภายใน ก้านใบหุ้มกันแน่นเป็นลำต้นเทียม ผิวใบด้านบนสีเขียวเข้ม มีแถบสีน้ำตาลแดงตรงกลางใบ ใบแก่แถบสีจางลงช่อดอกเจริญจากเหง้าโดยตรงมีริ้วประดับเรียงเวียน โคนช่อเป็นสีเขียว กลางช่อเป็นสีม่วง ดอกสีขาวแกมเหลือง ผลเป็นแคบซูลรูปไข่ ผิวเรียบ แตกด้านข้าง เมล็ดรูปรี สีเทา 
ขมิ้นอ้อยมีลักษณะคล้ายว่านชักมดลูกต่างกันที่กลีบดอก ขมิ้นอ้อยเป็นสีขาวแกมเหลือง แถบสีน้ำตาลแดงบนใบมีสองด้าน ว่านชักมดลูกเป็นสีชมพู แถบสีน้ำตาลแดงบนใบมีด้านเดียว สีเหง้าของขมิ้นอ้อยสีอ่อนกว่า ช่อดอกขนาดเล็กกว่า ขมิ้นอ้อยต่างจากขมิ้นชันที่ใบมีขนนิ่มด้านล่าง เหง้าขนาดใหญ่กว่า เนื้อในสีเหลืองอ่อนกว่า เหง้ามักโผล่พ้นดิน กลิ่นฉุนน้อยกว่า
กระจายพันธุ์ในเอเชียตะวันออกเฉียงใต้ จีนและไต้หวัน เหง้าใช้ทำแป้งโชติซึ่งเป็นแป้งย่อยง่ายเหมาะสำหรับทารก ในอินโดนีเซียนำยอดอ่อนมารับประทานเป็นผัก อินเดียใช้เหง้าทำเครื่องหอม เป็นยาสมุนไพร ใช้เป็นยาขับลมและขับน้ำคาวปลาหลังคลอดบุตร ใช้ล้างรักษาแผล เหง้าใช้เคี้ยวดับกลิ่นปาก น้ำต้มเหง้าแก้ปวดท้อง ในทางไสยศาสตร์เชื่อว่าเป็นว่านที่ทำให้คงกระพันชาตรี
โบสถ์เซนต์เจมส์ ซิดนีย์

โบสถ์เซนต์เจมส์  หรือที่รู้จักกันทั่วไปว่าเซนต์เจมส์ คิงสตรีต เป็นคริสต์ศาสนสถานนิกายแองกลิคันในเมืองซิดนีย์ ประเทศออสเตรเลีย ก่อสร้างขึ้นในเดือนกุมภาพันธ์ ค.ศ. 1824 และตั้งชื่อเพื่ออุทิศแก่นักบุญยากอบ บุตรเศเบดี ได้รับการออกแบบตามสถาปัตยกรรมจอร์เจียน โดยสถาปนิกที่เป็นนักโทษ โดยการนำของแลคลัน แมคควอรี ผู้ว่าการรัฐนิวเซาท์เวลส์ในขณะนั้น เซนต์เจมส์เป็นส่วนหนึ่งของประวัติศาสตร์ของถนน Macquarie ซึ่งรวมถึงอาคารอื่น ๆ ในช่วงต้นของยุคอาณานิคม เช่น Hyde Park ค่ายทหาร อาคารโบสถ์ที่เก่าแก่ที่สุดที่ยังหลงเหลืออยู่หนึ่งในพื้นที่ในเมืองซิดนีย์ ได้รับการจดทะเบียนในทะเบียนมรดกแห่งชาติและได้รับการอธิบายว่าเป็นหนึ่งใน 80 ของโลก ที่ยิ่งใหญ่ที่สุดสมบัติที่มนุษย์สร้างขึ้น
จรรยา ธนาสว่างกุล

จรรยา ธนาสว่างกุล ชื่อเล่น หยา เป็นนักแสดงและครูสอนการแสดงชาวไทย โดยจรรยาโด่งดังจากการรับบท “ผิน“ ในละครพีเรียดฟอร์มยักษ์เรื่อง บุพเพสันนิวาส (2561) / พรหมลิขิต (2566)
ประวัติ.
จรรยา ธนาสว่างกุล เกิดเมื่อวันที่ 11 สิงหาคม พ.ศ.2511 โดยจบการศึกษาจากสาขาศิลปะการแสดง มหาวิทยาลัยกรุงเทพ บทเด่นที่เธอได้รับคือจะเป็นบทคนรับใช้หรือบทตัวโกง บทบาทการแสดงที่เธอได้รับมักจะเป็นบทที่ผู้คนจดจำได้ง่าย เช่น ละครโทรทัศน์เรื่อง "ดอกส้มสีทอง", "บ่วง", "ทองเนื้อเก้า", "บุพเพสันนิวาส" เป็นต้น นอกจากงานละครแล้ว เธอยังมีทั้งภาพยนตร์ ละครเวที และโฆษณามากมาย นอกจากนี้เธอยังเป็นครูสอนการแสดงอีกด้วย
จรรยาเริ่มเป็นที่รู้จักจากละครเวทีเรื่อง "เงามัจจุราช" (2555) จากนั้นมีผลงานละครเวทีเรื่อง "พบรักมักกระสัน" (2556)